title: रावण

text: एक दिन रावण भक्ति और शक्ति के बल पर कैलाश समेत महादेव को लंका में ले जाने का प्रयास किया. जैसे ही उसने कैलाश पर्वत को अपने हाथों में ऊठाया तो देवि सती फिसलने लगी, वो जोर से बोली ठहरो-ठहरो ! इसके उन्होंने महादेव से पूछा कि भगवन ये कैलाश क्युँ हिल रहा है महादेव ने बताया रावण हमें लंका ले जाने की कोशिस में है. रावण ने जब महादेव समेत कैलाश पर्वत को अपने हाथों में ऊठाया तो उसे बहुत अभिमान भी आ गया कि अगर वो महादेव सहित कैलाश पर्वत को ऊठा सकता है तो अब उसके लिये कोई अन्य असम्भव भी नहीं और रावण जैसे ही एक कदम आगे रखा तो उसका संतुलन डगमगाया लेकिन इसके बाद भी वो अपनी कोशिस में लगा रहा और इतने में देवि सती एक बार फिर फिसल गई उन्हें क्रोध आ गया उन्होंने रावण को श्राप दे दिया कि “अरे अभिमानी रावण तु आज से राक्षसों में गिना जाएगा क्युँकि तेरी प्रकृति राक्षसों की जैसी हो गई है और तु अभिमानी हो गया है.


title: रावण

text: रावण ने देवि सती के शब्दों पर फिर भी ध्यान नहीं  दिया तब भगवान शिव ने अपना भार बढाना शुरु किया और उस भार से रावण ने कैलाश पर्वत को धीरे से उसी जगह पर रखना शुरु किया और भार से उसका एक हाथ दब गया और वो दर्द से चिल्लाया उसके चिल्लाने की आवाज स्वर्ग तक सुनाई दी और वो कुछ देर तक मूर्छित हो गया और फिर होश आने पर उसने भगवान महादेव की सुंदर स्तुती की "”जटाटवीगलज्जलप्रवाहपावितस्थले गलेऽवलम्ब्य  लम्बितां भुजंगतुंगमालिकाम्..." भोलेनाथ ने स्तुति से प्रसन्न होके उससे कहा कि रावण यद्यपि मैं नृत्य तभी करता हूँ जब क्रोध में होता हूँ, इसलिये क्रोध में किये नृत्य को तांडव नृत्य नाम से संसार जानता है. किंतु आज तुमने अपनी इस सुंदर स्रोत से और सुंदर गायन से  मेरा मन प्रसन्नता पूर्वक नृत्य करने को हो गया. रावण द्वारा  रचित और गाया हुआ यह स्रोत शिव तांडव स्रोत कहलाया क्युँकि भगवान शिव का नृत्य तांडव कहलाता है परन्तु वह क्रोध मे होता है लेकिन इस स्रोत में भगवान प्रसन्नता पूर्वक नृत्य करते हैं. इसके उपरांत भगवान शिव ने रावण को प्रसन्न  होके चंद्रहास नामक तलवार दी, जिसके हाथ में रहने पर उसे तीन लोक में कोई युद्द में नहीं हरा सकता था. देवि सती के श्राप के बाद से ही रावण की गिनती राक्षसों में होने लगी और राक्षसों की संगति तो थी ही, इसलिये राक्षसी संगति में अभिमान, गलत कार्य और भी बढते चले गये, श्राप के पहले वो ब्राह्मण था और सात्विक तपस्या करता था.


title: रावण

text: ब्रह्मदेव और महादेव की पूजा का जल लाने का कार्य भी देवताओं को दिया था. लेकिन बाद में वो सात्विक से तामसी प्रवर्त्ति में पड गया अभिमान और असुरों की संगति इन दो कारणों से रावण पतन को प्राप्त हुआ. रावण से ज्यादा रावण के नाम का फायदा ऊठाया दूसरे राक्षसों ने, उसके नाम पर कर वसूली, सिद्द, संतों मुनि जनों का अपमान होने लगा. राक्षसों ने देवताओं से अपना बैर निकालने के लिये, वो कभी गायों को (पृथ्वी समझ कर कि ब्रह्मा जी के पास गयी थी, इसका भेद पूछने के लिये) और  ब्राह्मणों इसलिये कि, स्वर्ग में बहुत कम देवता ही रह गये है शायद ये रूप बदल कर देवता ही ब्राह्मण हैं और संत बन के देवताओं की मदद कर रहे हैं राक्षस जहाँ तहाँ सभी को त्रास देने और मारने लगे.


title: रावण

text: रामायण के अनुसार रावण के पिता विश्रवा थे तो ऋषि पुलत्स्य के पुत्र थे। रावण की माता कैकसी थी जो राक्षस कुल की थी इसलिए रावण ब्राह्मण पिता और राक्षसी माता का संतान था और रावण कई विद्याएं, वेद, पुराण, नीति, दर्शनशास्त्र, इंद्रजाल आदि में पारंगत होने के बावजूद भी उनकी प्रवृत्तियां राक्षसी थी और पूरे संसार में आतंक मचाता था। रावण का बड़ा भाई वैश्रावण था।


title: रावण

text: दानवों को पता चला कि उनके भांजा रावण ने अकेले ही स्वर्ग में सभी देवताओं को परास्त कर दिया है। तीनो लोकों में इस बात का पता चला और इस बात से दानव बहुत खुश हो गये उनकी वर्षो  की मनोकामना पूर्ण हो गयी और दानवों ने रावण की जय जयकार की और रावण को अपना राजा बनने कि प्रार्थना की. रावण के तेज और उसके भव्य स्वरूप और नेतृत्व (डायनामिक लीडरशिप) से मय दानव ने प्रसन्न हो के अपनी अत्यंत सुंदर और मर्यादा का पालन करने वाली पुत्री मंदोदरी का विवाह रावण के साथ किया और रावण पत्नी रूप में मंदोदरी को पा के प्रसन्न हुआ. पतिव्रता नारियों में मंदोदरी का स्थान देवी अहिल्या के समकक्ष है


title: रावण

text: एक बार नारद जी फिर से लंका आये, रावण ने उनकी बहुत अच्छी सेवा की, नारद जी ने रावण को कहा “सुना है महादेव से बल पाए हो रावण ने कहा हाँ आपकी बात सही है. नारद ने कहा कितना बल पाए. रावण ने कहा यह तो नहीं पता परंतु अगर मैं चाहूँ तो पृथ्वी को हिला डुला सकता हूँ. नारद ने कहा तब तो आपको उस बल की परीक्षा भी लेनी चाहिये क्युँकि व्यक्ति को अपने बल का पता तो होना ही चाहिये. रावण को नारद की बात ठीक लगी और सोच के बोला महर्षि अगर मैं महादेव को कैलाश पर्वत सहित ऊठा के लंका में ही ले आता हूँ ये कैसा रहेगा? इससे ही मुझे पता चला जायेगा कि मेरे अंदर कितना बल है.


title: रावण

text: नारद जी ने कहा विचार बुरा तो नहीं है और उसके बाद चले गये. एक दिन रावण भक्ति और शक्ति के बल पर कैलाश समेत महादेव को लंका में ले जाने का प्रयास किया. जैसे ही उसने कैलाश पर्वत को अपने हाथों में ऊठाया तो देवि सती फिसलने लगी, वो जोर से बोली ठहरो-ठहरो !


title: रावण

text: इसके उन्होंने महादेव से पूछा कि भगवन ये कैलाश क्युँ हिल रहा है महादेव ने बताया रावण हमें लंका ले जाने की कोशिस में है. रावण ने जब महादेव समेत कैलाश पर्वत को अपने हाथों में ऊठाया तो उसे बहुत अभिमान भी आ गया कि अगर वो महादेव सहित कैलाश पर्वत को ऊठा सकता है तो अब उसके लिये कोई अन्य असम्भव भी नहीं और रावण जैसे ही एक कदम आगे रखा तो उसका बैलेंस डगमगाया लेकिन इसके बाद भी वो अपनी कोशिस में लगा रहा और इतने में देवि स रावण को श्राप दे दिया कि “अरे अभिमानी रावण तु आज से राक्षसों में गिना जाएगा क्युँकि तेरी प्रकृति राक्षसों की जैसी हो गई है और तु अभिमानी हो गया है.


title: रावण

text: रावण ने देवि सती के शब्दों पर फिर भी ध्यान नहीं  दिया तब भगवान शिव ने अपना भार बढाना शुरु किया और उस भार से रावण ने कैलाश पर्वत को धीरे से उसी जगह पर रखना शुरु किया और भार से उसका एक हाथ दब गया और वो दर्द से चिल्लाया उसके चिल्लाने की आवाज स्वर्ग तक सुनाई दी और वो कुछ देर तक मूर्छित हो गया और फिर होश आने पर उसने भगवान महादेव की सुंदर स्तुती की


title: रावण

text: "”जटाटवीगलज्जलप्रवाहपावितस्थले गलेऽवलम्ब्य  लम्बितां भुजंगतुंगमालिकाम्..."


title: रावण

text: भोलेनाथ ने स्तुति से प्रसन्न होके उससे कहा कि रावण यद्यपि मैं नृत्य तभी करता हूँ जब क्रोध में होता हूँ, इसलिये क्रोध में किये नृत्य को तांडव नृत्य नाम से संसार जानता है. किंतु आज तुमने अपनी इस सुंदर स्रोत से और सुंदर गायन से  मेरा मन प्रसन्नता पूर्वक नृत्य करने को हो गया.


title: रावण

text: रावण द्वारा  रचित और गाया हुआ यह स्रोत शिव तांडव स्रोत कहलाया क्युँकि भगवान शिव का नृत्य तांडव कहलाता है परन्तु वह क्रोध मे होता है लेकिन इस स्रोत में भगवान प्रसन्नता पूर्वक नृत्य करते हैं. इसके उपरांत भगवान शिव ने रावण को प्रसन्न  होके चंद्रहास नामक तलवार दी, जिसके हाथ में रहने पर उसे तीन लोक में कोई युद्द में नहीं हरा सकता था।


title: रावण

text: रावण सर्व ज्ञानी था उसे हर एक चीज का अहसास होता था क्योंकि वह तंत्र विद्या का ज्ञाता था। रावण ने सिर्फ अपनी शक्ती एवम स्वय को सर्वश्रेष्ट साबित करने में सीता का अपहरण अपनी मर्यादा में रह कर किया। अपनी छाया तक उस पर नही पड़ने दी।


title: रावण

text: अनेक राजा महाराजाओं को पराजित करता हुआ दशग्रीव इक्ष्वाकु वंश के राजा अनरण्य के पास पहुँचा जो अयोध्या पर राज्य करते थे। उसने उन्हें भी द्वन्द युद्ध करने अथवा पराजय स्वीकार करने के लिये ललकारा। दोनों में भीषण युद्ध हुआ किन्तु ब्रह्माजी के वरदान के कारण रावण उनसे पराजित न हो सका। जब अनरण्य का शरीर बुरी तरह से क्षत-विक्षत हो गया तो रावण इक्ष्वाकु वंश का अपमान और उपहास करने लगा। इससे कुपित होकर अनरण्य ने उसे शाप दिया कि तूने अपने व्यंगपूर्ण शब्दों से इक्ष्वाकु वंश का अपमान किया है, इसलिये मैं तुझे शाप देता हूँ कि महात्मा इक्ष्वाकु के इसी वंश में दशरथ-नन्दन राम का जन्म होगा जो तेरा वध करेंगे। यह कह कर राजा स्वर्ग सिधार गये।


title: रावण

text: बालि से विवशतापूर्ण मैत्री


title: रावण

text: रावण की उद्दण्डता में कमी नहीं आई। राक्षस या मनुष्य जिसको भी वह शक्‍तिशाली पाता, उसी के साथ जाकर युद्ध करने लगता। एक बार उसने सुना कि किष्किन्धा पुरी का राजा बालि बड़ा बलवान और पराक्रमी है तो वह उसके पास युद्ध करने के लिये जा पहुँचा। बालि की पत्‍नी तारा, तारा के पिता सुषेण, युवराज अंगद और उसके भाई सुग्रीव ने उसे समझाया कि इस समय बालि नगर से बाहर सन्ध्योपासना के लिये गये हुये हैं। वे ही आपसे युद्ध कर सकते हैं। और कोई वानर इतना पराक्रमी नहीं है जो आपके साथ युद्ध कर सके। इसलिये आप थोड़ी देर उनकी प्रतीक्षा करें। फिर सुग्रीव ने कहा कि राक्षसराज! सामने जो शंख जैसे हड्डियों के ढेर लगे हैं वे बालि के साथ युद्ध की इच्छा से आये आप जैसे वीरों के ही हैं। बालि ने इन सबका अन्त किया है। यदि आप अमृत पी कर आये होंगे तो भी जिस क्षण बालि से टक्कर लेंगे, वह क्षण आपके जीवन का अन्तिम क्षण होगा। यदि आपको मरने की बहुत जल्दी हो तो आप दक्षिण सागर के तट पर चले जाइये। वहीं आपको बालि के दर्शन हो जायेंगे।


title: रावण

text: सुग्रीव के वचन सुन कर रावण विमान पर सवार हो तत्काल दक्षिण सागर में उस स्थान पर जा पहुँचा जहां बालि सन्ध्या कर रहा था। उसने सोचा कि मैं चुपचाप बालि पर आक्रमण कर दूँगा। बालि ने रावण को आते देख लिया परन्तु वह तनिक भी विचलित नहीं हुआ और वैदिक मन्त्रों का उच्चारण करता रहा। ज्योंही उसे पकड़ने के लिये रावण ने पीछे से हाथ बढ़ाया, सतर्क बालि ने उसे पकड़कर अपनी काँख में दबा लिया और आकाश में उड़ चला। रावण बार-बार बालि को अपने नखों से कचोटता रहा किन्तु बालि ने उसकी कोई चिन्ता नहीं की। तब उसे छुड़ाने के लिये रावण के मन्त्री और अनुचर उसके पीछे शोर मचाते हुए दौड़े परन्तु वे बालि के पास तक न पहुँच सके। इस प्रकार बालि रावण को लेकर पश्‍चिमी सागर के तट पर पहुँचा। वहाँ उसने सन्ध्योपासना पूरी की। फिर वह दशानन को लिये हुये किष्किन्धापुरी लौटा। अपने उपवन में एक आसन पर बैठकर उसने रावण को अपनी काँख से निकाल कर पूछा कि अब कहिये आप कौन हैं और किसलिये आये हैं?


title: रावण

text: रावण ने उत्तर दिया कि मैं लंका का राजा रावण हूँ। आपके साथ युद्ध करने के लिये आया था। मैंने आपका अद्‍भुत बल देख लिया। अब मैं अग्नि की साक्षी देकर आपसे मित्रता करना चाहता हूँ। फिर दोनों ने अग्नि की साक्षी देकर एक दूसरे से मित्रता स्थापित की।


title: रावण

text: रावण मे कितना ही राक्षसत्व क्यों न हो, उसके गुणों विस्मृत नहीं किया जा सकता। ऐसा माना जाता हैं कि रावण शंकर भगवान का बड़ा भक्त था। वह महा तेजस्वी, प्रतापी, पराक्रमी, रूपवान तथा विद्वान था।


title: रावण

text: वाल्मीकि उसके गुणों को निष्पक्षता के साथ स्वीकार करते हुये उसे चारों वेदों का विश्वविख्यात ज्ञाता और महान विद्वान बताते हैं। वे अपने रामायण में हनुमान का रावण के दरबार में प्रवेश के समय लिखते हैं


title: रावण

text: आगे वे लिखते हैं "रावण को देखते ही राम मुग्ध हो जाते हैं और कहते हैं कि रूप, सौन्दर्य, धैर्य, कान्ति तथा सर्वलक्षणयुक्त होने पर भी यदि इस रावण में अधर्म बलवान न होता तो यह देवलोक का भी स्वामी बन जाता।"


title: रावण

text: रावण दुष्ट था और पापी था | शास्त्रों के अनुसार वह किसी भी स्त्री को स्पर्श नहीं कर सकता बगैर उसकी इच्छा के, अगर वह ऐसा करेगा तो वह जल कर भस्म हो जाएगा | इसी कारण वह सीताजी को छू तक नहीं पाया |


title: रावण

text: वाल्मीकि रामायण और रामचरितमानस दोनों ही ग्रंथों में रावण को बहुत महत्त्व दिया गया है। राक्षसी माता और ऋषि पिता की सन्तान होने के कारण सदैव दो परस्पर विरोधी तत्त्व रावण के अन्तःकरण को मथते रहते हैं।


title: रावण

text: रावण के ही प्रसंग में श्रीकृष्ण जुगनू का अभिमत है- "...लंकापति रावण पर विजय का पर्व अकसर यह याद दिलाता है कि रावण की सभा बौद्धिक संपदा के संरक्षण की केंद्र थी। उस काल में जितने भी श्रेष्‍ठजन थे, बुद्धिजीवी और कौशलकर्ता थे, रावण ने उनको अपने आश्रय में रखा था। रावण ने सीता के सामने अपना जो परिचय दिया, वह उसके इसी वैभव का विवेचन है। अरण्‍यकाण्‍ड का 48वां सर्ग इस प्रसंग में द्रष्‍टव्‍य है।


title: रावण

text: उस काल का श्रेष्‍ठ शिल्‍पी मय, जिसने स्‍वयं को विश्‍वकर्मा भी कहा, उसके दरबार में रहा। उसकाल की श्रेष्‍ठ पुरियों में रावण की राजधानी लंका की गणना होती थी - यथेन्‍द्रस्‍यामरावती। मय के साथ रावण ने वैवाहिक संबंध भी स्‍थापित किया। मय को विमान रचना का भी ज्ञान था। कुशल आयुर्वेदशास्‍त्री सुषेण उसके ही दरबार में था जो युद्धजन्‍य मूर्च्‍छा के उपचार में दक्ष था और भारतीय उपमहाद्वीप में पाई जाने वाली सभी ओषधियों को उनके गुणधर्म तथा उपलब्धि स्‍थान सहित जानता था। शिशु रोग निवारण के लिए उसने पुख्‍ता प्रबंध किया था। स्‍वयं इस विषय पर ग्रंथों का प्रणयन भी किया।


title: रावण

text: श्रेष्‍ठ वृक्षायुर्वेद शास्‍त्री उसके यहां थे जो समस्‍त कामनाओं को पूरी करने वाली पर्यावरण की जनक वाटिकाओं का संरक्षण करते थे - सर्वकाफलैर्वृक्षै: संकुलोद्यान भूषिता। इस कार्य पर स्‍वयं उसने अपने पुत्र को तैनात किया था। उसके यहां रत्‍न के रूप में श्रेष्‍ठ गुप्‍तचर, श्रेष्‍ठ परामर्शद और कुलश संगीतज्ञ भी तैनात थे। अंतपुर में सैकड़ों औरतें भी वाद्यों से स्‍नेह रखती थीं।


title: रावण

text: उसके यहां श्रेष्‍ठ सड़क प्रबंधन था और इस कार्य पर दक्ष लोग तैनात थे तथा हाथी, घोड़े, रथों के संचालन को नियमित करते थे। वह प्रथमत: भोगों, संसाधनों के संग्रह और उनके प्रबंधन पर ध्‍यान देता था। इसी कारण नरवाहन कुबेर को कैलास की शरण लेनी पड़ी थी। उसका पुष्‍पक नामक विमान रावण के अधिकार में था और इसी कारण वह वायु या आकाशमार्ग उसकी सत्‍ता में था : यस्‍य तत् पुष्‍पकं नाम विमानं कामगं शुभम्। वीर्यावर्जितं भद्रे येन या‍मि विहायसम्।


title: रावण

text: उसने जल प्रबंधन पर पूरा ध्‍यान दिया, वह जहां भी जाता, नदियों के पानी को बांधने के उपक्रम में लगा रहता था : नद्यश्‍च स्तिमतोदका:, भवन्ति यत्र तत्राहं तिष्‍ठामि चरामि च। कैलास पर्वतोत्‍थान के उसके बल के प्रदर्शन का परिचायक है, वह 'माउंट लिफ्ट' प्रणाली का कदाचित प्रथम उदाहरण है। भारतीय मूर्तिकला में उसका यह स्‍वरूप बहुत लोकप्रिय रहा है।  बस... उसका अभिमान ही उसके पतन का कारण बना। वरना नीतिज्ञ ऐसा कि राम ने लक्ष्‍मण को उसके पास नीति ग्रहण के लिए भेजा था, विष्‍णुधर्मोत्‍तरपुराण में इसके संदर्भ विद्यमान हैं।"


title: रावण

text: वाल्मीकि रावण के अधर्मी होने को उसका मुख्य अवगुण मानते हैं। उनके रामायण में रावण के वध होने पर मन्दोदरी विलाप करते हुए कहती है, "अनेक यज्ञों का विलोप करने वाले, धर्म व्यवस्थाओं को तोड़ने वाले, देव-असुर और मनुष्यों की कन्याओं का जहाँ तहाँ से हरण करने वाले! आज तू अपने इन पाप कर्मों के कारण ही वध को प्राप्त हुआ है।" तुलसीदास जी केवल उसके अहंकार को ही उसका मुख्य अवगुण बताते हैं। उन्होंने रावण को बाहरी तौर से राम से शत्रु भाव रखते हुये हृदय से उनका भक्त बताया है। तुलसीदास के अनुसार रावण सोचता है कि यदि स्वयं भगवान ने अवतार लिया है तो मैं जा कर उनसे हठपूर्वक वैर करूंगा और प्रभु के बाण के आघात से प्राण छोड़कर भव-बन्धन से मुक्त हो जाऊंगा।


title: रावण

text: रावण के दस सिर होने की चर्चा रामायण में आती है। वह कृष्णपक्ष की अमावस्या को युद्ध के लिये चला था तथा एक-एक दिन क्रमशः एक-एक सिर कटते हैं। इस तरह दसवें दिन अर्थात् शुक्लपक्ष की दशमी को रावण का वध होता है। रामचरितमानस में यह भी वर्णन आता है कि जिस सिर को राम अपने बाण से काट देते हैं पुनः उसके स्थान पर दूसरा सिर उभर आता था। विचार करने की बात है कि क्या एक अंग के कट जाने पर वहाँ पुनः नया अंग उत्पन्न हो सकता है? वस्तुतः रावण के ये सिर कृत्रिम थे - आसुरी माया से बने हुये। मारीच का चाँदी के बिन्दुओं से युक्त स्वर्ण मृग बन जाना, रावण का सीता के समक्ष राम का कटा हुआ सिर रखना आदि से सिद्ध होता है कि राक्षस मायावी थे। वे अनेक प्रकार के इन्द्रजाल (जादू) जानते थे। तो रावण के दस सिर और बीस हाथों को भी कृत्रिम माना जा सकता है। लेकिन कुछ विद्वान मानते हैं कि रावण के दस सिरों की बात प्रतीकात्मक है- उसमें दस मनुष्यों की जितनी बुद्धि थी और दस आदमियों का बल था!


title: रावण

text: आदिवासी मान्यता के अनुसार वह लोग रावण को अपना पूर्वज मानते हैं और उनके कई तथ्य भी सही है क्योंकि पूरे देश में जहां सारे धर्म के लोग यहां तक कि ब्राह्मण और तमिल दशहरे के दिन रावण दहन करते हैं वही पूरे हिंदुस्तान के आदिवासी ज्यादातर गोंड उस दिन को अपने वीर राजा रावण मंडावी की शहादत का गम मनाते है वह पूजा गोंगो करते हैं| आदिवासी के इसमें दशानन मतलब राजा कहा गया है और आदिवासियों के पूर्वज वाह महापुरुष भी राजा रावण को अपना पूर्वज मानते हैं और उन्हें आदिवासी समुदाय की गोंड जनजाति के सदस्य मानते हैं और उनको सात गोत्र धारी मानते हैं और उन्हें राजा रावण मंडावी कहते हैं


title: रावण

text: उत्तर प्रदेश के जिला जालौन स्थित kalpi नामके शहर मे २१० फीट ऊंची वर्ष १८७५ में बनी ‘लंका मीनार’ है। इसके अंदर रावण के पूरे परिवार का चित्रण किया गया है। जिसे मथुरा प्रसाद,जो रामलीला में रावण का पात्र निभाते थे, ने बनवाया था।


title: रावण

text: भारत के ऐसे अनोखे मंदिर जहाँ राम नहीं रावण की आराधना होती है


title: घूमर

text: घूमर राजस्थान का एक परंपरागत लोकनृत्य है। इसका विकास भील जनजाति ने मां सरस्वती की आराधना करने के लिए किया था और बाद में बाकी राजस्थानी बिरादरियों ने इसे अपना लिया। यह नाच मुख्यतः महिलाएं घूंघट लगाकर और एक घुमेरदार पोशाक जिसे "घाघरा" कहते हैं, पहन कर करती हैं। इस नृत्य में महिलाएं एक बड़ा घेरा बनाते हुए अन्दर और बाहर जाते हुए नृत्य करती हैं। " घूमर " नाम हिन्दी शब्द " घूमना " से लिया गया है जो की नृत्य के दौरान घूमने को सूचित करता है।


title: घूमर

text: घूमर प्रायः विशेष अवसरों जैसे कि विवाह समारोह, त्यौहारों और धार्मिक आयोजनों पर किया जाता है, और अक्सर कुछ घंटो तक चलता है।


title: घूमर

text: सामान्यतः निम्न गीतों पर घूमर नृत्य किया जाता है।


title: करौली जिला

text: करौली ज़िला भारत के राजस्थान राज्य का एक ज़िला है। ज़िले का मुख्यालय करौली है।


title: करौली जिला

text: करौली जिला राजस्थान के पूर्वी भाग में है। 19 जुलाई, 1997 को 32 वें जिले के रूप में गठित इस भू-भाग में अनेक विभिन्नताएं पाई जाती हैं। जिले को प्राशासनिक दृष्टि से 6 उपखण्डों में विभाजित किया गया है तो भौगोलिक दृष्टि से भी इस भू भाग को तीन क्षेत्रों क्रमशः डांग क्षेत्र, पहाडी एवं सममतल भू भाग में विभाजित किया जा सकता है। सांस्कृतिक दृष्टि से भी करौली जिले में अनेक विभिन्नताएं पाई जाती हैं। माड क्षेत्र, जगरोटी के नाम से सांस्कृतिक दृष्टि से विभाजित किया गया है। करौली जिले में सम्पूर्ण रूप बृज संस्कृति का प्रभाव देखने का मिलता है। यहां के मेले, त्यौहार सांस्कृतिक मूल्यों के संवाहक रहे है।


title: करौली जिला

text: जिले के भू गर्भ में पाए जाने वाला खनिज से भी करौली जिले की पहचान देश-विदेश में है। मंडरायल, मासलपुर, सपोटरा, टोडाभीम एवं हिण्डौन क्षेत्र में अलग-अलग प्रकार के खनिज पदार्थों के भंडार पाए जाते है। यहां का सिलिका स्टोन से वाहनों के सीसे बनाने का कार्य बडे रूप से किया जा रहा है तो सेण्ड स्टोन से निर्मित अनेक ऐतिहासिक एवं आधुनिक इमारतें इसके महत्व को बयां करती है।  करौली जिले में पर्वतीय हरियाली का वैभव है तो यहां स्थित सजलतामूलक झरनों, तालाब, जोहड, बांधों में पक्षियों की कलकलाहट सुरम्य वातावरण प्रदान करती है। यहां के भव्य राजप्रसादों के दरो-दीवार जहां इतिहास के उतार-चढाव की गाथा का बखान करते हैं वहीं आकृर्षित छतरियों, एतिहासिक किलों एवं स्मारकों में छुपा यहां का गौरवशाली अतीत अपने आप में अविस्मणीय दस्तावेज के समान परिलक्षित होता है।


title: करौली जिला

text: यहां के साहित्यकारों और कलाकारों ने इस माटी की सुगंध को परवान चढाने और यहां के आचार-विचार एवं संस्कारों को राष्ट्रीय पहचान दिलाने में अपना प्रशंसनीय योगदान दिया है तो ग्रामीण परिवेश में पल-बढकर यहां के खिलाडियों एवं देश सेवा में सम्मिलित सैनिकों ने इस धरती का मान बढाया है। धार्मिक और साम्प्रदायिक सदभाव की अनूठी मिषाल पेश करते हुए नयनप्रिय पर्यटकीय वैभव से अंलकृत इस धरा पर चार धाम होना ईष्वरीय देन है।


title: करौली जिला

text: जिला करौली का क्षेत्र पुराने करौली राज्य तथा जयपुर राज्य की गंगापुर एवं हिण्डौन निजामतों में आता है। कल्याणपुरी नामक इस क्षेत्र को वर्तमान स्वरूप प्रदान करने का श्रेय यदुवंशी राजाओं को जाता है। कार्ल मार्क्स और कर्नल टॉड ने अपनी पुस्तक में भी इसका वर्णन किया है। करौली राज्य अप्रैल 1949 को मत्स्य संघ में सम्मिलित हुआ बाद में जयपुर राज्य के साथ मिलकर वृहत संयुक्त राज्य राजस्थान का भाग बना। राजस्थान सरकार द्वारा 1 मार्च 1997 को [सवाई माधोपुर] जिले की पांच तहसीलों को मिलाकर एक अलग जिला करौली का गठन किया। 15 जुलाई 1997 को करौली जिला निर्माण की अधिसूचना जारी करते हुए तत्कालीन मुख्यमंत्री श्री भैरोंसिंह शेखावत ने 19 जुलाई 1997 को इस जिले का उद्धाटन किया। 2011 की जनगणना के अनुसार जिले की जनसंख्या 1458459 तथा क्षेत्रफल 5043 वर्ग किलोमीटर है। राज्य की प्रमुख नदी [चम्बल] इस जिले को मध्यप्रदेश राज्य से अलग करती है। इस जिले में बहुसंख्या में पाये जाने वाले किले एवं गढ इसके पुराने गौरव की ओर संकेत करते है। इनमें से तिमनगढ, उॅटगिरी, मण्डरायल के किलों का देश के मध्यकालीन इतिहास में प्रमुख स्थान रहा है। तिमनगढ के किले पर [यदुवंश] की प्रमुखता रही है। सन् 1093 से 1159 में राजा तिमनपाल इस वंश का शक्तिशाली राजा था, जिसने अपनी शक्ति को बढ़ाकर तिमनगढ का निर्माण कराया। ऐतिहासिक महापुरूषों के नाम की अनेक छतरियां इस क्षेत्र में आज भी मौजूद है। तिमनगढ, करौली, हिण्डौन आदि स्थानों में पाये गये प्रारम्भिक तथा मध्ययुग के मूर्तिकला एवं वास्तुकला के नमूने पुराने समय में भव्य मंदिरों का होना सि़द्ध करते है। राजा मोरध्वज की नगरी गढमोरा करौली जिले में है, जहां आज भी पुराने अवशेष मौजूद है।


title: करौली जिला

text: प्रशासनिक व्यवस्था के अन्तर्गत जिला कलेक्टर जिले का सर्वोच्च अधिकारी होने के साथ-साथ समस्त प्रशासनिक एवं कानून व्यवस्थाओं के लिए उत्तरदायी है। जिले को छः उपखण्डो करौली, हिण्डौन, सपोटरा, मण्डरायल, टोडाभीम एवं नादौती में विभाजित किया हुआ है। इन उपखण्डों को 5 पंचायत समिति एवं 7 तहसीलों में विभाजित कर क्षेत्राधिकारी निर्धारण किया हुआ है। जिलें में करौली व हिण्डौन दो नगर परिषद  एवं टोडाभीम नगरपालिका हैं। जिले के प्रशासनिक स्वरूप में जनभागीदारी के रूप में एक लोकसभा सदस्य तथा चार विधानसभा सदस्य है।


title: करौली जिला

text: जिले मे पाये जाने वाले महत्वपूर्ण पेड़ नीम बबूल ,बेरी, धौंक, रोंझ,तेन्दु, सालर, खैर, सनथा, जामुन, आम, घनेरी, बॉस, खेजडा, बरगद, पीपल आदि है। इस क्षेत्र में पाई जाने वाली प्रमुख जडी बूटियॉ ओधीझाडा, चीचड़ा, पोलर, कालीलम्प, लपला, कैंच, गूगल आदि है। जिले में स्थित वनों से इमारती लकड़ी, ईधन, लकड़ी का कोयला, पशुओं के लिए चारा, घास-फूस, तेन्दूपत्ता, गोंद, धौक के पत्ते, शहद, मोम, जड़ी बूटियॉ फल, कत्था, कंरज तथा दूसरी अन्य उपयोगी वस्तुए  प्राप्त होती है।


title: करौली जिला

text: जिला करौली  वन्य प्राणियों के मामले में सम्पन्न है इसमें विभिन्न प्रकार के वन्य जीव पाये जाते है जिनमें तेन्दुए , जंगली कुत्ता, सांभर, नील गाय, चीतल, चिंकारा, जंगली सुअर, रीछ प्रमुख हैं। जिलें में कैलादेवी वन्य अभ्यारण्य सन 1983 में स्थापित किया गया था, जिसको सन 1991 में रणथम्भौर रिजर्व के नजदीक मानते हुए संरक्षित वन क्षेत्र एवं वन्य जीव अभ्यारण्य घोषित किया गया है जिसमे यदा कदा बाघ देखे जा सकते है। अभ्यारण्य का क्षेत्रफल 674 वर्ग कि.मी. है।


title: करौली जिला

text: जिले मे तीनों  मौसमों में फसल की बुबाई का कार्य होता है खरीफ वर्षा पर आधारित है। जो जुलाई  माह में प्रारम्भ होता है। इसमें बोई जाने वाली मुख्य फसलें बाजरा, मक्का, तिल, ज्वार, ग्वार आदि हैं। रबी की बुवाई अक्टूबर से प्रारम्भ होती है, जिसमें मुख्यतया जौ, चना, गेहू , सरसों की बुवाई होती है। यहॉ के लोगो का मुख्य व्यवसाय कृषि एवं खनन कार्य है। भूमिगत पानी की कमी एवं सिंचाई सुविधा की कमी के कारण कृषि मुख्यतया वर्षा पर निर्भर है। कृषि विपणन के लिए जिले में हिण्डौन में कृषि उपज मण्डी एवं करौली, टोडाभीम में गौण मंडी हैं।


title: करौली जिला

text: करौली की हस्तकला में प्रमुख स्थान लाख की चूडियों का है लगभग एक लाख रूपये की चूडियों का प्रतिवर्ष अन्य प्रांतों में निर्यात किया जाता है। चूडियों बनाने का कारोबार जिले में हिण्डौन एवं करौली शहरों में स्थानीय लखेरा एवं मुस्लिम सम्प्रदाय के लोगों द्वारा किया जाता है। इस कार्य में करीब पांच सौ लोगों को रोजगार मिला हुआ है। इसके अलावा करौली जिले में लकडी के खिलौने, घरेलू उपयोग की सामग्रियों में चकला-बेलन,  दही बिलौने की रई,  लकडी के चम्मच एवं चारपाई व दीवान आदि भी बनाएं जाते हैं। वर्तमान में पत्थर तराषी कर मूर्तियों एवं जाली झरोखे बनाने का कार्य भी रीको क्षेत्र हिण्डौन व करौली में किये जाने लगा है।


title: करौली जिला

text: वर्तमान जिला मुख्यालय करौली राजपूतानें की प्राचीन रियासतों में से एक प्रमुख रियासत थी। यहां के शासकों का सन 1100 से लेकर सन 1947 तक का गौरवशाली इतिहास रहा है। रियासत के यदुवंशी राजाओं ने अपनी गरिमा की सुरक्षा, प्रजा के संरक्षण व प्राकृतिक आपदाओं के संधारण हेतु अनेक महल, किले व गढियों का निर्माण कराया। इन महलों किलों व गढियों में वास्तु विशेषज्ञता, स्थापत्य कला और चित्रकारी के दुर्लभ नमूने देखने को मिलते है। एक प्राचीन राज्य होने के कारण करौली में ऐतिहासिक, धार्मिक व पर्यटक महत्व के स्थानों की बहुलता के साथ क्षेत्र में पुरा वैभव विखरा पडा है।


title: करौली जिला

text: करौली जिला मुख्यालय पूर्व में करौली राज्य की राजधानी थी। करौली कस्बे की स्थापना 1348 में यादववंश के राजा अर्जुनपाल ने की थी। इसका मूलतः नाम कल्याणपुरी था जो कल्याणजी के मन्दिर के कारण प्रसिद्ध था। इसको भद्रावती नदी के किनारे होने के कारण भद्रावती नगरी भी कहा जाता था। करौली कस्बा चारों तरफ से लाल स्टोन से निर्मित है, जिसकी परिधि 3.7 कि0मी0 है जिसमें 6 दरवाजे 12 खिडकियॉ है। महाराज गोपालसिंह के समय का एक खूबसूरत महल है जिसके रंगमहल एवं दीवाने आम को शीशाओं से बडी खूबसूरती से बनाया गया है। इस कस्बे में काफी संख्या में मन्दिर है जिसमें प्रमुख मन्दिर मदनमोहनजी का है। यह मन्दिर सेन्दर बरामदे एवं सुसज्जित पेन्टिंग से निर्मित है तथा महाराजा गोपालसिंह जी के द्वारा जयपुर से लायी गयी काले मार्बल से निर्मित मदनमोहनजी की मूर्ति है। प्रत्येक अमावस्या को मेला लगता है, जिसमें हजारो की संख्या में लोग दर्शनार्थ आते है करौली मे जैन मन्दिर, जामा मस्जिद, ईदगाह अंजनी माता मन्दिर,गोविन्द देव जी मन्दिर आदि भी धार्मिक आस्था के स्थान है।


title: करौली जिला

text: हिण्डौन नगर करौली जिले की सबसे बडी नगरी है। इस पौराणिक एवं ऐतिहासिक नगर की स्थापना किसने की इसके सम्बन्ध में इतिहासकार एकमत नही हैं। सम्भवतः यह भूमि हिरण्यकश्यप व भक्त प्रहलाद की कर्म भूमि रही है। यहां पर आज भी नृसिंह मन्दिर, प्रहलाद कुण्ड, हिरण्यकश्यप के महल, बावड़ियों के अवशेष हैं। यहां से कुछ दूरी पर कुण्डेवा, जगर, दानघाटी पौराणिक स्थान है। जनश्रुतियो के अनुसार महाभारत कालीन हिडिम्बा नामक राक्षसी की कर्मस्थली भी यही क्षेत्र रहा था। हिण्डौन वर्तमान में जिले का प्रमुख औद्योगिक वाणिज्यिक नगर है यहां से उत्तर-मध्य रेलवे का दिल्ली मुम्बई मार्ग गुजरता है साथ ही राष्ट्रीय राजमार्ग 11 से दूरी 41 कि0मी0 है। यहां पर पत्थर तरासी, स्लेट उद्योग का करोबार बडे स्तर पर किया जाता है।


title: करौली जिला

text: यह किला जिला मुख्यालय करौली से 42 किलोमीटर दूर मासलपुर कस्बे के पास स्थित है। यहां बेजोड़ पुरातत्व संबंधी मूर्तियॉ हैं। प्रचलित मान्यता के अनुसार संवत् 1244 में यदुवंशी शासक तिमनपाल ने इस किले का निर्माण कराया थां। कुछ इतिहासकार इस किले को 1000 वर्ष से अधिक प्राचीन बताते है किले के अन्दर कई शिलालेखो, उपलब्ध प्राचीन कृतियों से पता चलता है कि इसे किसी शिल्पी व कलाप्रेमी ने बसाया था, जो बाद में शासकों के कब्जे मे चला गया। किले के चारों ओर पांच फीट मोटा तथा करीब 30 फीट ऊंचा परकोटा स्थापत्य कला का अनूठा नमूना है। किले के भीतर बाजार, फर्श, बगीची, मन्दिर, कुंए कि अवशेष आज भी मौजूद हैं। पूरा किला अपने अन्दर एक पूरा नगर समेटे हुए हैं। प्रवेश द्वार पर अक्सर ब्रह्मा, गणेश की मूर्तिया नजर आती है, लेकिन यहॉ प्रेत व राक्षसों के चित्र देखने को मिलते है। किले मे जगह -जगह खण्डित मूर्तियो को देखने से ऐसा लगता है कि यहा मूर्तियों की बहुत बडी मण्डी थी। दुर्ग मे छोटे - छोटे कमरे भी हैं, जो संभवतः स्नानघर के काम आते होंगे।


title: करौली जिला

text: करौली के दक्षिण में 40 किलोमीटर दूर चम्बल नदी के किनारे पर्वत श्रंृखलाओं के बीच एक छोटी सी पहाडी पर लाल पत्थरो से बना यह दुर्ग ग्वालियर राज्य के निकट होने के कारण सामरिक दृष्टि से महत्वर्पूण रहा है। दुर्ग के सूरज पोल में सूर्योदय से सूर्यास्त तक प्रकाश की किरणें रहती है। सन् 1327 में महाराजा अर्जुन देव ने इस किले पर कब्जा किया था जो अन्त तक करौली राजवंश के अन्तर्गत रहा।


title: करौली जिला

text: 15 वी शताब्दी में स्थापित यह दुर्ग करणपुर के कल्याण पुरा गांव की ऊंची पर्वत श्रृंखला की सुरंगनुमा पहाडी पर स्थित है। लगभग 4 कि.मी. क्षेत्र में फेले इस दुर्ग में 100 फुट की ऊंचाई से नीचे शिवलिंगों पर पानी गिरता है। इस पानी में बडी मात्रा में शिलाजीत मिलता है। यह दुर्ग लोधा राजपूतों द्वारा बनवाया गया था और यह दुर्ग सामरिक दृष्टि से भी महत्वपूर्ण रहा है। 1506-07 ई. में सिकन्दर लोदी ने इस पर आक्रमण किया था उस समय इसे ग्वालियर किले की कुंजी कहा जाता था। अंतिम मुगल सल्तनत तक इस किले पर यदुवंशीयों का ही आधिपत्य रहा।


title: करौली जिला

text: उंट गिरि के पूर्व में चम्बल नदी के किनारे स्थित यह किला खण्डहर होते हुए भी अतीत की अनेक घटनाओं का साक्षी है। परकोटे के नाम पर आज कुछ भी नही मिलता साथ ही अन्दर के सभी आवासीय भागों को नष्ट किया जा चुका है। सन् 1506-07 ई. में सिकन्दर लोदी के आक्रमण के समय इस किले को सबसे अधिक नुकसान पहुचाया गया। वर्तमान में यहां एक बावडी, जर्जर होता शिलालेख तथा कुछ हवेलियों के अवशेश है।


title: करौली जिला

text: करौली जिला मुख्यालय से 15 किलोमीटर दूर मण्डरायल मार्ग पर ससेड गांव के पास जंगल और सुनसान वातावरण में अटल योद्वा सा खडा बहादुरपुर का किला मुगलकालीन स्थापत्य कला का बेजोड नमूना है। दो मंजिला नृप गोपाल भवन, सहेली की बावडी कलात्मक झरोखे 18 फीट लम्बी चीरियों की आमखास कचहरी, पंचवीर, मगधराय की छतरी दर्शनिय है। यदुवंशी राजा तिमनपाल के पुत्र नागराज द्वारा निर्मित इस किले का विस्तार सन 1566 से 1644 तक होता रहा। जयपुर के राजा सवाई जयंसिंह ने इस किले में तीन माह तक प्रवास किया था।


title: करौली जिला

text: नादौती तहसील के ग्राम शहर में यह किला उंची पहाडी पर बना हुआ है तथा आज भी सुरक्षित एवं आबाद है। यहॉ के ठिकानेदार आमेर के राजा पृथ्वीराज के पुत्र पच्चाण के वंशज है। इसमें देवी का प्राचीन मंदिर है।


title: करौली जिला

text: करौली जिला मुख्यालय से लगभग 30 कि.मी. दूर कंचनपुर जाने वाले मार्ग पर स्थित यह किला यदु शासकों के एक बडे जागीरदार हरनगर के ठाकुर घासीराम द्वारा 1702 ई. में निर्मित किया गया। यह किला सुरक्षित अवस्था में है।


title: करौली जिला

text: सपोटरा उपखण्ड मुख्यालय से 12 दूरी पर स्थित यह किला  पहाडी के ऊपर बना हुआ है। तत्कालीन करौली एवं जयपुर रियासतों की सीमा पर स्थित नारौली डांग गांव में स्थानीय जागीरदार द्वारा इसका निर्माण कराया गया था।


title: करौली जिला

text: करौली के पूर्व शासक रहे राजा भँवर पाल के नाम से पूर्व नरेशो का यह आवास उत्कृष्ट वास्तु एवं शिल्प समेटे हुए नगर के दक्षिण में मंडरायल रोड पर स्थित है। वर्तमान में इसे होटल का रूप दिया हुआ है।


title: करौली जिला

text: भारत के प्रमुख वन्य जीव अभ्यारण रणथम्भोर एवं घना पक्षी बिहार भरतपुर के बीच करौली जिले के सपोटरा उपखण्ड में स्थित रामठरा फोर्ट कैलादेवी राष्ट्रीय अम्भारण्य से मात्र 15 किलोमीटर दूर है।


title: करौली जिला

text: इसका निर्माण भंवरपाल ने करवाया करौली में आने वाला प्रत्येक अतिथि हरसुख विलास की वास्तु एवं शिल्प से प्रभावित हुए बिना नही रह सकता इसमें वर्तमान में सर्किट हाउस स्थित है।


title: करौली जिला

text: जिला मुख्यालय स्थित भ्रदावती नदी के किनारे एक सुन्दर महलनुमा चारदिवारी के अन्दर बाग लगाया गया था जिसका उपयोग रानियॉ अपने आमोद-प्रमोद के लिए करती थी इसे सुख विलास बाग कहते है। शहर के पर कोटे के बहार सुखविलास के पास भव्य शाही कुण्ड बना हुआ है तीन मंजिला बावडीनुमा इस कुण्ड की बनावट अद्वितीय है इसमें प्रत्येक मंजिल पर बरामदे एवं उतरने हेतू चारो तरफ सिढियां बनी है। रियासत काल में इस कुण्ड का उपयोग शहर में पेयजल सप्लाई के लिए किया जाता था।


title: करौली जिला

text: करौली पश्चिमम द्वार पर वजीरपुर गेट एवं सायनाथ खिडकियां के मध्य आज से लगभग 120 वर्ष पूर्व बनाई गई एक सूफी संत की दरगाह उत्कृष्ट शिल्प का नमूना है। इसकी खासियत यह है कि इसमें दरवाजे भी पत्थर के बनाये हुए है। पत्थर पर की गई नक्कासी बरबस ही दर्शको का मन मोह लेती है।


title: करौली जिला

text: कबीर शाह की दरगाह करौली


title: करौली जिला

text: कबीर शाह का जन्म 13 वी शताब्दी में हुआ और वे अल्लाह के बन्दे थे| वे कहतें थे कि हम सभी अल्लाह के बंदे हैं |


title: करौली जिला

text: कबीर शाह की दरगाह पत्थर की बनी हुई है और इसके दरवाजे पत्थर के बने हुए है और ऐसी  संसार में  कही भी नहीं है |इसका निर्माण 14 वी शताब्दी में हुआ, इसमें चार दरवाजे पत्थर के बने हुए है और दरवाजे पर नक्काशी हो रही है जिसके कारण लोगो को बहुत पसंद आती है और इसमें दरगाह के उपर पर सात धातुओ का गुम्बद बना हुआ है| इस दरगाह को बनवाने के लिए जयपुर से पत्थर मंगवाये थे और करौली  के ही कारीगरो ने ही इसे बनाया था, इसमें विभिन्न प्रकार की कला आकृति बनी हुई है| इसमें बहुत सी कला आकृति की खिड़किया बनी हुई है और साथ में उनके शिष्य की भी कब्र बनी हुई है कुछ लोग बताते है की कबीर शाह फकीर थे और वे लोगो को अल्लाह के बारे में बताते थे | कबीर शाह की मृत्यु हुई तब उनकी कब्र को उसमे ही दफना दिया |


title: करौली जिला

text: यह करौली के पश्चिम गेट पर वजीरपुर गेट एवम सायनाथ खिडकिया के पास बनी हुई है |


title: करौली जिला

text: तेरहवी शताब्दी में स्थापित राजमहल (रावल पैलेस) लाल व सफेद पत्थर के शिल्प का बेजोड नमूना है। नक्काशी व कलात्मक चितराम से सुसज्जित विशाल द्वार, जालीदार झरोखे, तोपखाना, नाहर कटहरा, सुर्री गुर्ज, गोपालसिंह अखाडा, भॅवर बैंक, नजर बगीची, मानिक महल, फब्बारा कण्ड, बारह दरी, गोपाल मन्दिर, दीवान ए आम, फौज कचहरी, किरकिरी खाना, ज्ञान बॅगला, शीश महल, मोतीमहल, हरविलास, रंगलाल, गेंदघर, टेडा कुआ, जनानी ड्यौढी आदि कुशल स्थापत्य के साथ-साथ यहां की सभ्यता व संस्कृति के परिचायक है।


title: करौली जिला

text: करौली में महाराजा गोपालसिंहजी की छतरी, रणगमा तालाब, सुख विलास कुण्ड, एवं शिकारगंज आदि करौली के पुरा वैभव प्रतीक है। साथ ही जिले के सपोटरा में नारौली डांग का किला, गढमोरा (नादौती) में राजा मोरध्वज का महल व मन्दिर, शहर सोप का ऊची पहाडी पर निर्मित किला, हिण्डौन की पुरानी कचहरी व प्रहलाद कुण्ड जैसे दर्शनिय ऐतिहासिक स्थल हमारी संस्कृति की पहचान है।


title: करौली जिला

text: महावीर जी जैन धर्म का एक प्रमुख स्थान है। यहा पर भगवान महावीर की 400 वर्ष पुरानी मूर्ति है।जोधराज दीवान पल्लीवाल महावीर स्वामी भगवान के चमत्कार से प्रभावित होकर त्रि शिखरीय जिनालय का निर्माण करवाया और जैनाचार्य महानंद सागर सूरीश्वरजी जी महाराज से प्रतिष्ठा करवाई| महावीर जी में निर्मित मन्दिर आधुनिक एवं प्राचीन शिल्पकला का बेजोड़ नमूना है। मन्दिर को एक बहुत बडे प्लेटफार्म पर सफेद मार्बल से बनाया गया है। इसकी छतरी दूर से दिखायी देती है, जो लाल बलुआ पत्थर की है। मन्दिर पर नक्काशी का कार्य भी अति सुन्दर है। मन्दिर के ठीक सामने मान स्तम्भ बना हुआ है। जिसमें जैन तीर्थकर की प्रतिमा है। मन्दिर के पीछ कटला एवं चरण मन्दिर है, जहां पर दर्शनार्थी श्रद्वापूर्वक दर्शन को जाते है। प्रतिवर्ष चैत्र सुदी 11 से बैशाख सुदी 2 तक (मार्च-अप्रैल) मेला लगता है, जिसमें लाखों लोग विभिन्न क्षेत्रों से यहां आते हैं। मेले के अन्त में रथया़त्रा का आयोजन किया जाता है।


title: करौली जिला

text: करौली से 24 कि.मी. दूर यह प्रसिद्व धार्मिक स्थल है। जहां प्रतिवर्ष मार्च-अप्रैल माह में एक बहुत बडा मेला लगता है। इस मेले में राजस्थान के अलावा दिल्ली, हरियाणा, मध्यप्रदेश, उत्तर प्रदेश के तीर्थ यात्री आते हैं। मुख्य मन्दिर संगमरमर से बना हुआ है जिसमें कैला(महालक्ष्मी) एवं चामुण्डा देवी की प्रतिमाऐं हैं। कैलादेवी की आठ भुजाओं एवं सिंह पर सवारी करते हुए बताया हैं यहां क्षेत्रीय लांगुरियॉ के गीत विशेष रूप से गाये जाते है। जिसमें लांगुरियाँँ के माध्यम से कैलादेवी को अपनी भक्ति - भाव प्रदर्शित करते है।


title: करौली जिला

text: यह एक छोटा सा गांव है जो टोडाभीम तहसील एवं दौसा जिले कि सिकराय तहसील के मध्य स्थित है । टोडाभीम तहसील से 5 कि.मी. दूर है तथा जयपुर आगरा राष्ट्रीय राज्य मार्ग से जुडा हुआ है। हिन्दुों की आस्था का महत्वपूर्ण स्थान है। यहां पर पहाडी की तलहटी में निर्मित हनुमानजी का बहुत पुराना मन्दिर है। लोग काफी दूर-दूर से यहां आते है। ऐसी मान्यता है कि हिस्टीरिया एवं डिलेरियम के रोगी दर्शन लाभ से स्वस्थ होकर लौटते है। होली एवं दीपावली के त्यौहार पर काफी संख्या में लोग यहां दर्शन के लिए आते है।


title: करौली जिला

text: श्री मदन मोहन देवालय मुख्यालय के आंचल से महलों के पास वृहद भव्य परिसर के घेरे में स्थित है जहां भगवान राधा मदन मोहन के साथ श्री गोपालजी की मनमोहनी प्रतिमाएं प्रतिष्ठित है। जिनकी सेवा गौड सम्प्रदायी गुसाईयों के माध्यम से बहुत सुन्दर तरीकों से होती आ रही है। मंगला से शयन तक हजारों भक्तों का समूह प्रत्येक झांकी पर उपस्थित रहता है। मदनमोहनजी की कुल आठ झांकी सकल मनोरथ पूर्ण करने वाली है।


title: करौली जिला

text: करौली जिले में शिल्प के उत्कृष्ट नमूने पाये जाते है। वास्तुशिल्प के रूप में महाराजा गोपाल सिंह के शासन काल में शिल्प के क्षेत्र में भारी विकास हुआ है। जिसका साक्षात प्रमाण करौली राजमहल के रूप में है। 14वीं शताब्दी में निर्मित यह महल जहां साधारण दिखाई देते है। वहीं इस किले का बाहरी हिस्सा जो 17वीं शताब्दी में बनाया गया था, शिल्प का उत्कृष्ट उदाहरण है। बैहरदह में बौहरों की हवेली एवं करौली नगर के कई कलापूर्ण एवं भवनों का शिल्प दर्शन अपनी ओर आकर्षित कर लेता है। इनके अतिरिक्त मां साहब का मंदिर, दीवान साहब की हवेली, पदम तालाब की हवेलियां एवं रतियापुरा एवं कसारा की परेंडी विशेष शिल्पकला के नमूने है।


title: करौली जिला

text: पर्यटन के क्षेत्र में करौली सुनहरे भविष्य की ओर इंगित करता है यहां पाए जाने वाले ऐतिहासिक, पुरातात्विक महत्व के किले, स्मारक, यहां की संस्कृति, कैलादेवी अभ्यारण्य क्षेत्र पर्यटकों को अपनी ओर आकर्षिक करने के लिए पर्याप्त है। पर्यटन उद्योग को बिना लागत का उद्योग माना जाता है। इससे प्रत्यक्ष, अप्रत्यक्ष रूप से स्थानीय नागरिक बडी संख्या में लाभान्वित होते है। यहां के मेले, चार प्रमुख आस्था स्थल बरवस ही पर्यटकों को अपनी ओर आकर्षित करते हैं। आने वाले समय में स्थानीय नागरिकों, जनप्रतिनिधियों, अधिकारियों को मिलकर एक नई सोच के साथ कार्य कर इस दिशा में आगे बढना होगा। जिले से लगती चम्बल नदी, पांचना बांध में नौका विहार, ग्रामीण पर्यटन, चम्बल रेवाइंस भ्रमण जैसे कार्यक्रम तैयार किए जा सकते है। करौली को पर्यटन मानचित्र पर लाने के लिए यहां एक प्रमुख पर्यटन मेले की भी आवश्यकता है। इसके साथ ही ऐतिहासिक शिवरात्रि पशु मेले को नागौर पशु मेले की तर्ज पर विकसित कर पर्यटकों को आकर्षित किया जा सकता है।


title: करौली जिला

text: उत्तर भारत का प्रमुख शक्ति पीठ कैलादेवी इन दिनों श्रद्धालुओं के आकर्षण का केन्द्र बना हुआ है। पूर्वी राजस्थान के करौली जनपद में स्थित कैलादेवी में यू तो वर्ष पर्यन्त देवी भक्तों का आना जाना बना रहता है. लेकिन शरदीय नवरा़त्रा के दौरान लगने वाला परम्परागत धार्मिक मेला विषेश महत्वपूर्ण है। राजस्थान, उत्तरप्रदेश, मध्यप्रदेश, हरियाणा, गुजरात एवं दिल्ली के आने वाले भक्तों की आस्था का यह स्थान चैत्र मास में तो जन सैलाब के कारण पूरी तौर से अटा रहता हैै।


title: करौली जिला

text: राजस्थान, उत्तरप्रदेश एवं मध्यप्रदेश की संस्कृति से ओत-प्रोत कैलादेवी के भक्तों के स्वरों से गॅूजती लांगुरिया गीतों की ध्वनि मेले के दौरान जन-जन को शक्ति एवं आसक्ति की ओर ले जाती है। बृजभाषा एवं खडी बोली में मुखरित लांगुरिया गीत इस मेले की पहचान कहे जा सकते है। होलिका दहन एवं शीतला माता के पूजन के बाद देवी भक्तों द्वारा लांगुरिया गीतों का गायन घर-बाहर शुरू हो जाता है। जो मेले के दौरान प्रत्यक्ष देखने को मिलता है। नृत्य के साथ लोक संगीत का आनन्द लेने के लिए मेले में पंहुचने वाले लोग सम्पूर्ण रात्रि जागरण में निकाल देते है। मेला अवधि में रात एवं दिन का अन्तर भी काफूर हो जाता है तथा लोगों के सैलाब एवं हलचल में कोई कमी नहीं आती है।


title: करौली जिला

text: पुरानी देशी रियासत करौली से 23 किलोमीटर दक्षिण में अरावली पर्वत श्रृंखला के त्रिकूट पर्वत की चोटी पर बने कैलादेवी मंदिर का इतिहास भी पुराना है। गोस्वामी केदारगिरी द्वारा 1114 ई0 में कैलादेवी की प्रतिमा की स्थापना किए जाने के बाद इस क्षेत्र के तत्कालीन खीचीं राजा रधुनाथदास ने कैलादेवी के साथ इसी मंदिर में प्रति स्थापित किया। 1348 ई0 में करौली की स्थापना के बाद मंदिर की सार-संभाल करौली के यदुवंशी नरेशों द्वारा की जाने लगी। अकबर के दौलतवाद विजय अभियान पर करौली नरेश गोपालदास के साथ जाने से पूर्व कैलादेवी की मनौती मानने पर विजयी होने का प्रसंग मॉ पर अटूट श्रद्वा से जुडा हुआ है। कैलादेवी जहाँ शक्तिस्वरूपा है, वहीं उसका गण लांगुरिया भैरव स्वरूप है। इसकी प्रतिभा देवी मंदिर के सामने बनी हुई है। मेले के अवसर पर गाये जाने वाले लोक गीत लांगुरिया को ही सम्बोधित करके गाये जाते है।


title: करौली जिला

text: मंदिर का प्रबन्ध एक ट्रस्ट द्वारा होता है, जिसके अध्यक्ष राजपरिवार के कृष्णचन्द्र पाल है। मेला अवसर पर मंदिर ट्रस्ट, जिला प्रशासन एवं स्थानीय ग्राम पंचायत की संयुक्त व्यवस्था के तहत यात्रियों को आवश्यक सुविधाऐं मुहैया कराई जाती है। कैला ग्राम मेंं करीब 170 धर्मशालाऐं यात्रियों के ठहरने के लिए उपलब्ध है।


title: करौली जिला

text: कैलादेवी से दो किलोमीटर दूर देवी के मूल प्राकृतिक स्थल केदार गिरि की गुफा पर भी नवरात्रा साधना चलती है। लगभग 900 वर्ष पुराना यह आस्था केन्द्र वन्य जीव अभयारण्य क्षेत्र  घोषित होने के बाद भक्तों के साथ-साथ पर्यटकों का पहुँचाना भी शुरू हो गया है। कैलादेवी अब उत्तर भारत का प्रमुख धार्मिक पर्यटन स्थल बन चुका है।


title: करौली जिला

text: सम्पूर्ण भारत के जैन मतावलम्बियों का आस्था केन्द्र श्रीमहावीरजी करौली जिले का प्रमुख धार्मिक पर्यटन स्थल है। यहां यात्रियों को ठहरने एवं भोजन की अच्छी व्यवस्था होने के कारण भक्तों का वर्ष पर्यन्त आना-जाना बना ही रहता है। राज्य एवं जिला स्तर के अनेक सरकारी सम्मेलन एवं गोष्ठियां भी यहां धार्मिक आकर्षण एवं आने-जाने की सुगम व्यवस्था के कारण आयोजित होते है।


title: करौली जिला

text: लगभग 400 वर्ष पूर्व भूगर्भ से निकालकर भगवान महावीर की मूंगावर्णी पद्मासन प्रतिमा को मुख्य मंदिर में स्थापित किया गया था। पुरातत्ववेत्ता इस प्रतिमा को एक हजार वर्ष से भी अधिक पुरानी मानते है।जोधराज दीवान पल्लीवाल महावीर स्वामी भगवान के चमत्कार से प्रभावित होकर त्रि शिखरीय जिनालय का निर्माण करवाया और जैनाचार्य महानंद सागर सूरीश्वरजी जी महाराज से प्रतिष्ठा करवाई|


title: करौली जिला

text: श्रीमहावीरजी का मंदिर संगमरमर का बना हुआ है। मंदिर के अन्दर विराजमान मुख्य प्रतिमा के अलावा 12 अन्य प्रतिमाऐं है, जिन्हें समय-समय पर बाद में स्थापित किया गया है। मंदिर की दीवारों पर सुनहरी चित्रकारी है तथा परिक्रमा में भित्ति चित्रों पर जैन कलाओं को उकेरा गया है। दर्शन पूरे दिन रात्रि 10 बजे तक किये जा सकते है। सायंकाल की आरती का दृष्य बडा मनोहारी होता है।


title: करौली जिला

text: श्रीमहावीरजी मंदिर एवं अतिषय क्षेत्र के विकास के लिए एक ट्रस्ट प्रतिमा एवं चौबीसा मंदिर है ब्रह्मचारिणी कमलाबाई द्वारा स्थापित आदर्ष महिला विद्यालय परिसर में पार्शवनाथ का कांच का जिनालय है। कमलावाई द्वारा संचालित महिला शिक्षण संस्था द्वारा महिलाओं के लिए आवासीय संस्कृत महाविद्यालय एवं विद्यालय, बी.एड.कालेज तथा एस.टी.सी. संचालित है। संस्कृत शिक्षा प्रसार की दृष्टि से यह शिक्षण संस्था राजस्थान में अपना स्थान बनायें हुए हैं।


title: करौली जिला

text: चैत शुक्ला त्रयोदशी से वैशाख कृष्णा प्रतिपदा तक यहां विशाल मेला लगता है। मेले के अवसर पर आयोजित रथ यात्रा में उप जिला कलेक्टर, हिण्डोन राज्य के प्रतिनिधि के रूप में रथ के सारथी का स्थान ग्रहण करते है। मेले में जैन धर्मावलम्बियों के साथ-साथ क्षेत्रीय लोग भारी संख्या मे सम्मिलित होते हैं। सरकार के पर्यटन एवं देवस्थान विभागों ने इस धार्मिक स्थल के विकास के लिए विशेष वित्तिय प्रावधान किया है।


title: करौली जिला

text: घाटा मेंहदीपुर बालाजी जिला मुख्यालय करौली से उत्तर पश्चिम की ओर 75 कि.मी. दूर एवं राष्ट्रीय राजमार्ग संख्या 11 से दक्षिण दिशा की ओर तीन किमी तथा उपखण्ड मुख्यालय टोडाभीम से 5 कि.मी. दूर स्थित है। वर्तमान में यह धार्मिक स्थल उत्तर भारत ही नहीं बल्कि दक्षिण भारत के भक्तों का भी आस्था केन्द्र बना हुआ है। मंदिर में हनुमानजी की विशाल प्रतिमा है तथा इस प्रमुख मंदिर के इतिहास के विषय में किवदंती है कि प्राचीन काल में श्रीहनुमानजी महाराज ने बालरूप में जब सूर्य को खाने की वस्तु समझ अपने मुख मे रख लिया था, तब राजा इंद्र ने उन्हें छुडाने के लिए अपने वज्र से हनुमानजी पर प्रहार किया, तो वे भीषण गर्जना करते हुए माता अंजनी की गोद में जा गिरे। बताया जाता है कि इस भीषण गर्जना का प्रभाव करौली जिले की सीमा पर स्थित ग्राम मेंहदीपुर की घाटियों में पाषाण शिलाओं पर हुआ और उनका रूप का आकार एक पवित्र शिला पर उभर गया।


title: करौली जिला

text: करीब डेढ सौ वर्ष पूर्व एक तपस्वी ऋषि इस स्थान से भ्रमण करते निकले, तो उन्हें अपने अलौकिक ज्ञान से ज्ञात हुआ कि यहां हनुमानजी का पवित्र स्थान है। उन्होने बरसों तक इस स्थान पर तप साधना की ओर भगवान की सेवा करने लगें। धीरे-धीरे यहां अनेक ज्ञानी ऋषि-मुनी आने लगे और इस स्थान की ख्याति दूर-दूर तक फैल गई। बाद में गोस्वामी वंश के पूर्वजों ने यहां सेवा-पूजा की और वे इस मंदिर के महंत कहलाने लगे। अभी तक बीस मंहत इस स्थान की सेवा - पूजा कर चुके है। देश के हर कोने से श्रृद्धालु यहां आते है, इनके ठहरने के लिए करीब ढाई सौ धर्मशालाएं बनी हुई है। भगवान श्रीराम का मंदिर भी यहां बनाया हुआ है। मंदिर की देखरेख के लिए श्रीबालाजी महाराज घाटा मेहंदीपुर ट्रस्ट का गठन किया हुआ है, जिसके अध्यक्ष महंत किशोरपुरी है। प्रत्येक पूर्णिमा पर मंदिर में छप्पन भोग की झांकी लगाई जाती है। ट्रस्ट द्वारा 300 बिस्तरों का चिकित्सालय, विकलांग आश्रम एवं महिला शिक्षा के प्रसार के लिए महाविद्यालय संचालित है।


title: करौली जिला

text: करौली जिले की नादौती तहसील के कैमरी ग्राम में स्थित जगदीशजी का मंदिर क्षेत्रीय नागरिकों के श्रद्धा एवं भक्ति का प्रमुख केन्द्र है। वैसे तो यहां दर्शनार्थियों का आना-जाना वर्ष पर्यन्त रहता है, किन्तु बंसत पंचमी के अवसर पर विशेष मेले का आयोजन किया जाता है। मेले के अवसर पर गांव में जगदीशजी की शोभा यात्रा बैंड बाजे के साथ निकाली जाती हैं। शोभा यात्रा भगवान राधाकृष्ण की मूर्ति रथ पर आरूढ की जाती है तथा मंदिर के महंत सारथी के रूप में सवार रथ का संचालन करते है। परंपरागत तरीके के रथ को बारह गांवों के गुर्जर समाज के पटेल खींचते हैं। रथ यात्रा में भक्त गण बैण्डबाजे  की धुन पर नाचते  एंव  गुलाल उडाते हुए आगे बढते हैं । रथ यात्रा का समापन जनकपुरी  पहुंचने  पर होता है। जहां एक सभा  आयोजित की जाती है, सभा  में जगदीश जी की माला की बोली  लगाई  जाती है माला की बोली अनेक बार एक लाख रूपये से भी अधिक की लगती है। मेले में राजस्थान के अलावा उत्तर प्रदेश एवं मध्यप्रदेष के भक्त भी दर्षन लाभ लेने आते हैं।


title: करौली जिला

text: कृषि के क्षेत्र में करौली जिले में बागवानी एवं औषधीय फसलों की प्रबल संभावनाएं हैं। डांग क्षेत्र में आंवला, आम, नीबू एवं औषधीय फसलें व पषुपालन से दुग्ध उत्पादन तथा हिण्डौन, टोडाभीम, नादौती, सपोटरा क्षेत्र में परम्परागत खेती के साथ-साथ वैज्ञानिक तकनीकी का सहारा लेकर नए प्रयोग किए जा सकते है। जिले में मध्यम जोत का आकार होने से निजी एवं सहकारिता के रूप में कार्य कर प्रसंस्करण उद्योग भी स्थापित करने की प्रबल संभावनाएं है। जिले का नादौती क्षेत्र जिसे स्थानीय भाषा में ’माड’ कहते है यहां दलहनी एवं तिलहनी फसलों के उत्पादन की अपार संभावनाएं है। फार्म पौण्ड के क्षेत्र में किए गए प्रयासों से आज यह उपखण्ड प्रदेश भर में जल संरक्षण के क्षेत्र में मॉडल के रूप में उभर कर सामने आया है। जिले की मासलपुर तहसील मे पान की खेती भी की जाती है


title: करौली जिला

text: पान का नाम आते ही मुँह में पानी आ जाता है। भारत में पान खाने की परम्परा मुगल काल में बडे़ पैमाने पर देखने को मिलती है। राजस्थान के करौली जिले के मासलपुर का पान अपनी मिठास व लालिमा के कारण पान के शौकीनों के लिए अलग पहचान रखता आया है।


title: करौली जिला

text: करौली शहर से 27 किमी दूर उत्तर-पूर्वी दिशा में स्थित मासलपुर में तमोली जाति द्वारा परम्परागत रूप से आज भी पान की खेती की जाती है। यहां उत्पादित किये जाने वाला पान वाया दिल्ली अरब देशों तक पहुंचता है। विपरीत परिस्थतियों में भी पान की खेती के लिए आज मासलपुर अपनी विशिष्ठ पहचान बनाए हुए हैं।


title: करौली जिला

text: तमोली जाति के स्थानीय निवासी बताते हैं कि यहां पर शादी विवाह लेन देन के हिसाब से नहीं बल्कि पान के खेतों के हिसाब से किया जाता है। एक व्यक्ति के पास करीब चार-पांच पान के खेत होते हैं। पान के उत्पादन की प्रक्रिया बहुत ही जटिल मानी गई है। पान की फसल की बुवाई चैत्रा माह में की जाती है। पान के खेत को बेरजा कहा जाता हैं जो करीब एक से पांच बीघा क्षेत्रा में फैला होता है।


title: करौली जिला

text: फसल पकाई तक इसे अनेक प्राकृतिक बाधाओं से बचाने हेतु जतन करना पडता है। फसल बुवाई से पूर्व बेरजा में पारी बनाई जाती है। इसमें प्रत्येक पारी में लोहे के दस हैंगल खडे कर घास फूंस से छप्पर का एक आवरण बनाया जाता हैं जिसका उद्देश्य पान को धूप और छांव का संतुलित पोषण प्रदान करना है।


title: करौली जिला

text: आषाढ मास तक फसल में मटकों की सहायता से दिन में पांच बार पानी दिया जाता है। इस प्रक्रिया के दौरान निकलने वाले अंकुर को ’’नागरबेल’’ कहते हैं। जो सरकंडे के सहारे बंधी होती है। यह नागरवेल एक मापदण्ड होती है। सर्दी पडने तक किसान नागरवेल के   पासे को तोडकर उसके नीचे के बडे हिस्से को सरकंडे में लपेट देते हैं। एक वर्ष होने पर नगरबेल के दो पान के पत्ते छोंडकर अन्य पान बिक्री के लिए भेज दिए जाते हैं।


title: करौली जिला

text: इसमें ओलावृष्टि व पाला प्राकृतिक कारक तो फसल में लगने वाला गिदलीपका व पर्रा नामक रोग अवरोधक का काम करते हैं। वर्तमान में पानी की समस्या भूमि की उपजाऊपन कम होना भी मासलपुर की पान की खेती को प्रभावित नहीं कर पाये हैं।


title: करौली जिला

text: मासलपुर का पान आमतौर पर अरब देशों में व पाकिस्तान में ही निर्यात किया जाता है। लेकिन पाकिस्तान में ही बेहद प्रसिद्ध है। इसे बडी टोकरियों में भरकर मासलपुर से दिल्ली तक बसों द्वारा पहुंचाया जाता है और वहां से वायुयान द्वारा पाकिस्तान निर्यात किया जाता है। मासलपुर का पान बाजार में थोडा महंगा जरूर मिलता है लेकिन लोग चाव से खाते हैं। भारत में उत्तर प्रदेश में बनारस का पान प्रसिद्ध है उसी तरह राजस्थान में मासलपुर का पान प्रसिद्ध है लेकिन मासलपुर के ग्रामीण क्षेत्रा होने की वजह से यह क्षेत्रा इतना विकसित नहीं हो सका है जितना कि बनारस शहर। मासलपुर भी पान के उत्पादन में  बनारस की तरह प्रसिद्व हो सकता है। सरकारी स्तर पर पान की खेती करने वाले कृषकों को प्रोत्साहित करने की आवश्यकता है ताकि यहां का पान ख्याति प्राप्त कर सकें और खेती करने वाले भी आगे बढें।


title: करौली जिला

text: जिले में वर्तमान में सिंचाई के स्त्रोतों में पांचना, कालीसिल, नींदर व जगर बांध बृहद स्रोत माने जा सकते हैं। आने वाले समय में चम्बल-पांचना जगर लिफ्ट परियोजना, गुडला-पांचना लिफ्ट परियोजना के पूरा हो जाने से करौली, हिण्डौन क्षेत्र का भू भाग भी सोना उगलने लगेगा। वर्तमान में सिंचाई के लिए ड्रिप एवं फब्वारा सिंचाई पद्धति अपनाकर भूजल उपलब्धता के अनुसार फसलों का चयन कर कृषि के क्षेत्र में नए आयाम स्थापित किए जा सकते है।


title: करौली जिला

text: उर्जा के क्षेत्र में करौली जिला सूर्य के प्रकाष की भांति उदीयमान होने जा रहा है जिले में गुढाचंदीला में 440 केवी विद्युत सबस्टेषन से करौली, दौसा, सवाईमाधोपुर, भरतपुर जिले  रोषन होंगे। करौली में राज्य सरकार की नीति के अनुसार 132 केवी सब स्टेषनों तथा प्रत्येक दो ग्राम पंचायतों के बाद बनने वाले 33 केवी सबस्टेषनों से कृषि, उद्योग एवं घरेलू क्षेत्र में निर्वाध विद्युत आपूर्ति मिलेगी। आने वाले समय में रहूघाट में पन बिजली परियोजना तथा डांग क्षेत्र में पवन ऊर्जा के उत्पादन की प्रबल संभावना है।


title: करौली जिला

text: शिक्षा को समाज के विकास की धुरी माना जाता है। करौली की प्रतिभाओं ने समय-समय पर देष की प्रशसनिक, इंजीनियरिंग एवं अन्य राजकीय सेवाओं में अपना परचम लहराकर इस जिले का नाम रोषन किया है। आने वाले समय में यहां प्रत्येक उपखण्ड स्तर पर राजकीय महाविद्यालयों, कन्या महाविद्यालयों, इंजीनियरिंग, पोलीटैक्निक महाविद्यालयों की स्थापना से स्थानीय स्तर पर ग्रामीण बालक-बालिकाओं को उच्च अध्ययन की सुविधा मिलेगी। चिकित्सा के क्षेत्र में जिला चिकित्सालय के नवीन भवन के साथ शैक्षणिक सुविधाएं भी विकसित की जाएंगी।


title: करौली जिला

text: औद्योगिक विकास की दृष्टि से करौली जिले को अभी उदीयमान नहीं कहा जा सकता लेकिन जो प्रयास किए जा रहे हैं अथवा खनिज सम्पदा को देखते हुए आने वाले समय में यह जिला औद्योगिक विकास का केन्द्र बनने की पूरी संभावनाएं रखता है। जिले में हिण्डौन एवं करौली रीको क्षेत्र औद्योगिक विकास की दृष्टि से निरन्तर गतिशील हैं। जिले में पत्थर तराषी के साथ.साथ सिकन्दरा की तर्ज पर मूर्ति निर्माणए कलाकृतियों का निर्माण हिण्डौन में स्लेट उद्य़ोगए प्लास्टिक पाईप उद्योगए दुग्ध उत्पादन एवं संग्रहण इकाईए कृषि.प्रसंस्करण उद्योगए लाख की चूडी उद्योग यहां के परम्परागत उ़द्योगों की श्रेणी में माने जाते हैं। आने वाले समय में करौली के हिण्डौन उपखण्ड में प्रस्तावित इफको का संयंत्रए मंडरायल क्षेत्र में सीमेन्ट उद्योग भविष्य के सुनहरे सपने की ओर इंगित करते हैं।


title: करौली जिला

text: पूर्वी राजस्थान के करौली जिले में भू-गर्भ में इमारती, सिलीका एवं धीया पत्थर के असीम भण्डार समाए हुए है, भवन निर्माण के काम आने वाले पत्थरों की खदाने तो यहां बहुसंख्य मात्रा में है। जिले के करौली, सपोटरा, मंडरायल एवं हिण्डौन उपखण्ड क्षेत्रों  में लाल-गुलाबी रंग के इमारती पत्थर के असीम भण्डार है। यह पत्थर आदिकाल से भवन निर्माण के लिए देश भर में विख्यात है। यहां के पत्थर का उपयोग देश की नामचीन इमारतों में किया गया है, जिनमें दिल्ली का लाल किला, आगरा फतेहपुर के किले, देश का संसद भवन  उदाहरण के रूप में गिनाए जा सकते है।


title: करौली जिला

text: स्थानीय रियासत द्वारा निर्मित किले, महलों में लाल पत्थर का बडे स्तर पर उपयोग किया गया है। गांवों में बने पुराने भवनों में भी दीवार निर्माण से लेकर छत-फर्स निर्माण में बडे-बडे कातलों का उपयोग आज भी इन्हें मजबूती प्रदान किए हुए है। जिला मुख्यालय पर सुखविलास गार्डन जो कि आज सर्किट हाउस के रूप में उपयोग लिया जा रहा है सफेद व लाल पत्थर से निर्मित है। इस ऐतिहासिक इमारत में फल-पत्तियों, पक्षियों की आकृति तराशने का कार्य इतनी कारीगरी से किया है कि देखने वाले की नजरें ठहर जाए इसमें कहीं भी चूना या बजरी का उपयोग नहीं किया गया है।


title: करौली जिला

text: यद्यपि करौली से निकलने वाला लाल-गुलाबी रंग का पत्थर स्थानीय स्तर पर भवन निर्माण की सामग्री में लिया जाता रहा है लेकिन अब गैंगसा यूनिटों में पोलिसिंग कर इसे आकर्षक बनाया जाने लगा है। यहीं से खनन किए गए पत्थर से दौसा जिले के सिकन्दरा-मानपुर क्षेत्रा में पत्थर तरासी का काम बडे स्तर पर किया जाता है जहां से आकर्षक मूर्तियों के निर्माण, पशु-पक्षियों की कला-कृतियां, जाली-झरोखों का निर्माण कर विदेशों तक में निर्यात किया जाने लगा है। करौली में प्रद्यान-अप्रद्यान दोनों ही प्रकार के खनिज पर्याप्त मात्रा में पाए जाते हैं। अप्ऱद्यान खनिज का उत्पादन तो यहां कब से किया जा रहा है इसका अनुमान लगाना कठिन है। प्रद्यान खनिज का उत्पादन यहां 19 वीं सदी से किया जाने लगा है। जिले में प्रद्यान खनिज में घीया पत्थर ( सोप स्टोन ), सिलिका सेण्ड, चाइना क्ले, व्हाइट क्ले, कोलाइडल सिलिका, लाइम स्टोम प्रमुख मात्रा में पाया जाता है।


title: करौली जिला

text: करौली की लगभग एक चौथाई आबादी प्रत्यक्ष-अप्रत्यक्ष रूप से खनन कार्य पर ही निर्भर है। यहां के मंडरायल क्षेत्रा में अधिकतर लोग खनिज उत्पादन के कार्य में लगे  हुए है।  इमारती पत्थर के रूप में यहां हिण्डौन सबसे बडा केन्द्र है, वर्षों से हिण्डौन की गहरे लाल रंग की पट्टियां भवनों की छत निर्माण में प्रसिद्ध रही है। हिण्डौन उत्तर-पश्चिम रेलवे मार्ग पर स्थित होने के कारण यहां पत्थर तराशने की सैंकडों इकाईयां वर्तमान में कार्यरत है जिन पर विभिन्न प्रकार के आकारों में पत्थर तराशने के बाद देश के विभिन्न क्षेत्रों में रेल व सडक मार्ग द्वारा पहुंचाया जाता है। करौली का परिवहन व्यवसाय तो पूरी तरह खनिज उत्पादन पर ही निर्भर है।


title: करौली जिला

text: करौली एवं सपोटरा तहसीलों में सिलिका के पर्याप्त भण्डारण मौजूद हैं। इस पत्थर का उपयोग मुख्यतः कांच उद्योग में लिया जाता है। इसका कांच में 85 से 90 प्रतिशत तथा 10 से 15 प्रतिशत सेल्सवार व लाइम स्टोन काम में लिया जाताह ै।  यहां पत्थर सफेद एवं हलका भूरा रंग का पाया जाता है जिससे कांच की चूडियां, कला-कृतियां बनाने के काम आता है। स्थानीय स्तर पर इसका उपयोग नहीं लिया जाता है इसको खनन के बाद दिल्ली, हरियाणा, उत्तर प्रदेश उत्तरांचल राज्यों में भेजा जाता है। जिले में इसकी कुल 34 खानों के पट्टे खनिज विभाग द्वारा दिए हुए है जिनमें 500 के लगभग श्रमिकों को प्रतिदिन रोजगार मिलता है। जिले में सिलिका की रामापुर, अटलपुरा, रीछोटी, खिरखिडा, गैरई, धौरेटा, धौरेटी, काढई, गोठरा मिझौरा गांवों में खाने मौजूद है। खिरखिडा गांव में असाही इण्डिया लिमिटेड कम्पनी द्वारा एवं  मिझौरा में राजस्थान सेन्डस एवं क्लेज प्राइवेट लिमिटेड द्वारा बडे स्तर पर खनन कार्य किया जाता है। सिलिका पत्थर को क्रेशर के माध्यम से बारीक पिसाई के उपरांत कांच फैक्ट्रियों में गलाया जाता है। जहां विभिन्न आकारों में ढाल कर इसको उपयोग में लिया जाता है। कोलाइडल सिलिका का उपयोग पोलिस में लिया जाता है नेल पोलिस, बूट पोलिस में उपयोग हेतु इसे राज्य के विभिन्न शहरों में भेजा जाता है।


title: करौली जिला

text: इसे इमारती पत्थर भी कहते है, यह मुख्यत भवन निर्माण में उपयोग लिया जाता है। करौली में सैण्ड स्टोन करौली, सपोटरा, मण्डरायल एवं हिण्डौन क्षेत्रा में पाया जाता है सपाट पहाडियों में यह ब्लाकों के रूप में मिलता है मण्डरायल क्षेत्रा में कही कही यह सफेद एवं गुलाबी रंग का पाया जाता है। बाकी स्थानों  पर गहरे लाल रंग का होता है ब्लाकों को तोडकर पत्थर को उपयोग के अनुसार आकार देकर निकाल जाता है। यह खनन कार्य पूरी तरह मानव श्रम पर निर्भर है। वर्तमान में बडे- बडे ब्लाकों के रूप में  मशीनों द्वारा निकालकर इसको गैंगसा यूनिटों तक पहुंचाया जाता है जहां कटिंग एवं पॉलिसिंग का कार्य एवं कुशल कारीगरों द्वारा मूर्तियां निर्माण, विभिन्न आकृतियां, जाली-झरोखे निर्माण पर किया जाता है। जिले में खनिज विभाग द्वारा सेण्ड स्टोन के 155 खनिज पट्टे जारी किए हुए है जिन पर लगभग 20 हजार श्रमिकों को प्रतिदिन का रोजगार उपलब्ध होता है।


title: करौली जिला

text: यह खनिज भवन निर्माण, चार दीवारी निर्माण में काम लेने के लिए छोटे-छोटे खण्डों के रूप में निकाला जाता है। इसकी खपत स्थानीय स्तर पर है, मैसेनरीज स्टोन को स्थानीय भाषा में खण्डा की खान कहते हैं। करौली जिले में यह खनिज मुख्यतः गहरे लाल एवं क्रीम कलर का पाया जाता है इससे बनी हुई भवनों की दीवारें मजबूत होती है तथा इसके उपयोग से सीमेन्ट व चूने की खपत भी कम होती है। खनिज विभाग द्वारा जिले में मैसेनरीज स्टोन के 107 खनन पट्टे जारी किए हुए हैं जिनमें एक हजार के लगभग लोगों को प्रतिदिन रोजगार उपलब्ध होता है।


title: करौली जिला

text: सफेद, हल्का हरा व भूरे रंग का पाए जाने वाला घीया पत्थर मुख्यतः सौन्दर्य प्रसाधनों में काम लिया जाता है। करौली जिले में नादौती एवं टोडाभीम तहसीलों में इसकी अनेक खाने है। इसे सोप स्टोन भी कहते है। इसका उपयोग सौन्दर्य प्रसाधन उद्योग के अलावा पेपर एवं रबर उद्योग में फीलर के रूप में लिया जाता है। करौली में इसकी खाने मोरा, घाट, धवान, धौलेटा, रैवाली, पाल व जीतकी गांवों में स्थित है। यह खनिज जिले में खनन के उपरान्त मूल रूप में एवं क्रेसरों पर पिसाई के बाद राज्य के अन्य शहरों एवं प्रान्तों में भेजा जाता है। खासकर दिल्ली व हरियाणा प्रान्त में इसकी सप्लाई बडे स्तर पर की जाती है। जिले में खनिज विभाग द्वारा सोप स्टोन के 11 खनन पट्टे जारी किए हुए है जिनमें 100 के लगभग श्रमिकों को प्रतिदिन रोजगार मिलता है।


title: करौली जिला

text: करौली में क्ले दो प्रकार का पाया जाता है चाइना क्ले एवं सफेद क्ले। इस खनिज का उपयोग सिरेमिक इन्डस्ट्रीज एवं पाटर््ीज इन्डस्ट्रीज में लिया जाता है जिनसे वर्तन, विद्युत रोधी उपकरण एवं खिलौने बनाएं जाते है। जिले में चाइना क्ले व सफेद क्ल सपोटरा क्षेत्रा में पाया जाता है। खनिज विभाग द्वारा 9 स्थानों पर इसके खनन पट्टे जारी किए हुए है जिसके तहत नारौली डांग भोलूपुरा, पदमपुरा, बापोती, कावटीपुरा के क्षेत्रों मंे खनन कार्य किया जाता है इसके खनन से 300 लोगों को प्रतिदिन रोजगार मिलता है।


title: करौली जिला

text: आदिकाल से आटा पीसने के लिए काम आने वाली हाथ चक्की के पाट कठोर व मजबूत पत्थर से बनाएं जाते थे यह पत्थर वजन में हल्का होता है। करौली जिले में मासलपुर क्षेत्रा के ताली गांव के चक्की के पाट आस-पास ही नहीं वरन् अन्य प्रदेशों में भी प्रसिद्ध है। गहरे गेरूए रंग का यह पत्थर अपनी मजबूती के लिए जाना जाता है। खनिज विभाग द्वारा मासलपुर क्षेत्रा में इसके 5 खनन पट्टे जारी किए हुए है जिनमें 50 लोगों को प्रत्यक्ष तथा 100 लोगों को अप्रत्यक्ष रूप से रोजगार मिलता है।


title: करौली जिला

text: इसके अलावा करौली में वैरायटीज जैसे महत्वपूर्ण खनिज के भी भण्डार है। इस खनिज का उपयोग पैट्रोलियम कुए खोदने, रंग-रोगन तथा वौरियम कैमिक्लस बनाने में होता है। इस खनिज के भण्डार सपोटरा क्षेत्रा में पाए जाते है। जिले में साधा खडिया के भी भण्डार पाए जाते है। खनिज विभाग द्वारा खडिया के 2 खनन पट्टे जारी किए हुए है जिसमें 50 व्यक्तियों को प्रतिदिन रोजगार मिलता है। इसका उपयोग भवन पुताई, चाक निर्माण, प्लास्टर ऑफ पेरिस निर्माण में लिया जाता है।


title: करौली जिला

text: यातायात की दृष्टि से करौली जिले में अभी बहुत कुछ होना बाकी है। जिला मुख्यालय को रेलवे लाईन से जोडने की परियोजना, चम्बल नदी पर मंडरायल को मध्यप्रदेष से जोडने वाले पुल का निर्माण, राष्ट्रीय राजमार्ग 11 बी, करौली-हिण्डौन-महवा मेगा हाईवे, करौली में वाईपास का निर्माण जैसे महत्वपूर्ण प्रोजेक्टों के पूरा होने से न केवल यहां बडे स्तर पर लोगो को रोजगार मिलेगा बल्कि एक नए करौली का उदय होगा।


title: करौली जिला

text: पेयजल आपूर्ति की दृष्टि से जिले में वर्तमान में भूगर्भ जल पर आधारित परियोजनाएं ही हैं। गर्मी के मौसम में डांग क्षेत्र एवं पेयजल समस्याग्रस्त गांवों में टेंकरों से पेयजल सप्लाई कर नागरिकों को पेयजल आपूर्ति की जाती है। आने वाले समय में सतही जल पर आधारित परियोजनाएं तैयार करने हेतु नींदर बांध, कालीसिल, पांचना, जगर बांध बेहद उपयोगी सिद्ध होगें   राज्य सरकार द्वारा स्वीकृत चम्बल लिफ्ट परियोजना से जिले की हिण्डौन, नादौती, टोडाभीम एवं करौली उपखण्ड के सैंकडों गांवों में चम्बल का पानी मिलने से पेयजल समस्या से स्थाई छुटकारा मिल सकेगा। वर्तमान में स्थानीय नागरिकों, स्वायत्तषासी संस्थाओं को पेयजल के दुरूपयोग को रोक कर वर्षा जल के संरक्षण पर अधिक से अधिक ध्यान देना होगा।


title: करौली जिला

text: राजस्थान राज्य के पूर्व दिशा में स्थित करौली जिला नदियों के मामले में समृद्वशाली है। इसके दक्षिण-पूरब दिशा में चम्बल नदी बहती है तो गंभीर नदी का उद्गम स्थल भी करौली है। यहां भद्रावती, भैसावट, मॉची, बरखेडा एवं अटा पांच नदियों का पानी रोक कर पांचना बांध बनाया गया है जो जिले का सबसे बडा बांध है। जिले में 55 बांध है जिसमें से 42 बांध पंचायत समितियों के अधीन, 13 बांध जल संसाधन विभाग के अधीन है। तीन बांध मध्यम श्रेणी के व 10 बांध लघु स्तर के है। जिले में वृहद सिंचाई परियोजना नहीं है। जल संसाधन विभाग के बांधों में 6637.03 एमसीएफटी पानी का संग्रह किया जाता है। जिले में चम्बल को छोडकर किसी भी नदी में वर्षभर पानी नही बहता है।


title: करौली जिला

text: करौली जिले की मध्यप्रदेश राज्य से अन्तरराज्यीय सीमा का निर्धारण चम्बल नदी द्वारा किया गया है। जिले के मण्रायल व सपोटरा उपखण्ड की सीमा में होकर चम्बल नदी बहती है। करौली जिले की सीमा में ऐतिहासिक रहुघाट का मनोरम दृश्य हर किसी को लुभाता है तो करणपुर में ऐतिहासिक देवगिरी व उंटगिरी किलो के पास घडियालों की अटखेलियां हर किसी एडवेंचर प्रमी को अपनी ओर खिचती है। रहुघाट पर पन बिजली परियोजना प्रस्तावित की गई है।


title: करौली जिला

text: इस नदी का उद्गम करौली जिले से ही होता है। गम्भीर नदी पांच प्रमुख नदियों के संगम से बनी है जिस पर पांचना बांध बनाया गया है। यह करौली व हिण्डौन तहसील क्षेत्रा से गुजरते हुए भरतपुर जिले के बयाना उपखण्ड में प्रवेश करती है। यह नदी भरतपुर जिले से उत्तरप्रदेश की सीमा में प्रवेश कर यमुना नदी में मिल जाती है। गम्भीर नदी से ही विश्व प्रसिद्व घना पक्षी अभ्यारण को पानी मिलता है। स्थानीय लोगों के अनुसार कभी यह नदी वर्ष भर बहती थी वर्तमान में यह नदी वर्षाती नदी है।


title: करौली जिला

text: इस नदी का उद्गम व समापन भी करौली जिले में हैं, जिले के प्रसिद्व धार्मिक स्थल  कैलादेवी की पहाडियों से शुरू होकर यह नदी सपोटरा तहसील के रामठरा क्षेत्रा तक पहुचती है। कालीसिल नदी पर कैलादेवी में श्रद्धालुओं के स्नान व पूजा अर्चना के लिए एनीकट तथा सपोटरा के पास कालीसिल बांध बना रखा है। जिससे हजारों हैक्टेयर क्षेत्रा में नहरो द्वारा सिचाई की जाती है। यह नदी वर्षाती नदी है।


title: करौली जिला

text: इस नदी का उद्गम चुलीदह की पहाडियों से होता है, यह नदी करौली शहर के परकाटे से गुजरती हुई पांचना बांध में जाकर मिलती है। रियासत काल में इस नदी का विशेष महत्व रहा है। इसके किनारे करौली का महल व शाही कुण्ड दर्शनीय हैं अब यह नदी वर्षाती है।


title: करौली जिला

text: यह नदी नाले के रूप में भैंसावट क्षेत्रा से निकलती है, इसमें वर्षा के समय छोटे-छोटे नाले मिलकर नदी का रूप धारण करते है यह नदी पांचना बांध में जाकर मिलती है वर्तमान में यह नदी वर्षाती  है।


title: करौली जिला

text: इस नदी का उद्गम स्थल भैसावट की पहाडियां ही है यह पांचना में मिलने से पूर्व भैसावट नदी में मिल जाती है। यह नदी वर्षाती भी है।


title: करौली जिला

text: इस नदी का उद्गम कैला देवी मार्ग की पहाडियों से होता है यह करौली शहर के पश्चिम से गुजरती हुई पांचना बांध में जाकर मिलती है यह नदी वर्षाती नदी है।


title: करौली जिला

text: यह नदी गंगापुर मार्ग पर स्थित चैनपुर क्षेत्रा की पहाडियों से निकलती है तथा बरखेडा नदी में मिलकर पांचना बांध में समाहित हो जाती है, यह नदी वर्षाती है।


title: करौली जिला

text: इस नदी का उद्गम स्थल हिण्डौन उपखण्ड के पूर्व दिशा में स्थित डांग क्षेत्रा की पहाडिया है, इस नदी पर हिण्डौन से 7 किमी दूरी पर जगर बांध बनाया गया है जिससे कृषि क्षेत्रा की सिचाई के साथ - साथ इैन्टक वैल बनाकर हिण्डौन में पेयजल सप्लाई भी होती है। यह नदी भी पूर्णतः वर्षा पर ही निर्भर है।


title: करौली जिला

text: करौली जिला एक ऐतिहासिक स्थान है। यह पाल राज्वन्श की राजधानी थी। श्री गोपाल सिंह जी यहाँ के पहले राजा थे। करौली रियासत के चार गावँ खास है जो राज दरबार से करीब है। मनोहरपुरा,  खुवपुरा, इनायती और राम पुर। मनोहरपुरा, करौली जिले से 25 किलोमीटर दूर्, कैला देवी के मन्दिर के पास स्थित है। राजस्थान सरकार द्वारा 1 मार्च 1997 को सवाईमाधोपुर जिले की पांच तहसीलों को मिलाकर नविन जिले करौली का गठन किया गया|19 जुलाई 1997 को इस जिले का विधिवत उद्घाटन किया गया | जिले के गठन के बाद दो अन्य तहसील मंडरायल व मासलपुर, दो अन्य उपखंड नादौती एवं मंडरायल और एक पंचायत समिति मंडरायल का सृजन हो चुका है| इस प्रकार जिले मे अब कुल 6 उपखंड, 7 तहसील तथा 6 विकास खंड है|


title: करौली जिला

text: करौली में दो प्राचीन मन्दिर है। कैला देवी और मदनमोहन जी के मन्दिर। कैला देवी का मन्दिर कालीसिल नदी के किनारे स्थित है।  कैला देवी मन्दिर से 1 किलोमीटर कि दूरी पर केदार बाबा की गुफा है, यात्री यहाँ भी जाते हैं | कैला देवी मन्दिर मे लक्ष्मी जी, व कालीजी के दर्शन होते हैं और मन की मुराद पूरी होती है करौली में तीन प्राचीन मन्दिर ओर है। नंदे भोमिया,महावीर जैन मंदिर ओर मेहंदीपुर बालाजी मंदिर ओर करौली में मिट्टी से बना एक बिसाल पाचना बाध है नंदे भोमिया की जात पर लक्खी मेला भी भरता है और मंदिर पर आने से मन की मुराद पूरी होती है मंदिर करौली से 7 किलोमीटर दूर है


title: ऋषि

text: ऋषि अर्थात "दृष्टा" भारतीय परंपरा में श्रुति ग्रंथों को दर्शन करने (यानि यथावत समझ पाने) वाले जनों को कहा जाता है। वे व्यक्ति विशिष्ट जिन्होंने अपनी विलक्षण एकाग्रता के बल पर गहन ध्यान में विलक्षण शब्दों के दर्शन किये उनके गूढ़ अर्थों को जाना व मानव अथवा प्राणी मात्र के कल्याण के लिये ध्यान में देखे गए शब्दों को लिखकर प्रकट किया। इसीलिये कहा गया - ऋषयो मन्त्र द्रष्टारः न तु कर्तारः। अर्थात् ऋषि तो मंत्र के देखनेवाले हैं नकि बनानेवाले। अर्थात् बनानेवाला तो केवल एक परमात्मा ही है। इसीलिये किसी भी मंत्र के जप से पूर्व उसका विनियोग अवश्य बोला जाता है। उदाहरणार्थ अस्य श्री 'ऊँ'कार स्वरूप परमात्मा गायत्री छंदः परमात्मा ऋषिः अन्तर्यामी देवता अन्तर्यामी प्रीत्यर्थे आत्मज्ञान प्राप्त्यार्थे जपे विनियोगः। ऋषि शब्द की व्युत्पत्ति 'ऋष' है जिसका अर्थ 'देखना' या 'दर्शन शक्ति' होता है। ऋषि के प्रकाशित कृतियों को "आर्ष" कहते हैं जो इसी मूल से बना है, इसके अतिरिक्त "दृष्टि" (नज़र) जैसे शब्द भी इसी मूल से हैं। सप्तर्षि आकाश में हैं और हमारे कपाल में भी।


title: ऋषि

text: ऋषि आकाश, अन्तरिक्ष और शरीर तीनों में होते हैं।


title: ऋषि

text: महर्षि भारद्वाज ऋग्वेद के छठे मण्डल के द्रष्टा कहे गये हैं। इस मण्डल में भारद्वाज के 765 मन्त्र हैं। अथर्ववेद में भी भारद्वाज के 23 मन्त्र मिलते हैं। वैदिक ऋषियों में भारद्वाज-ऋषि का अति उच्च स्थान है। भारद्वाज के पिता बृहस्पति और माता ममता थीं।


title: ऋषि

text: कश्यपोऽत्रिर्वसिष्ठश्च विश्वामित्रोऽथ गौतमः।


title: ऋषि

text: जमदग्निर्भरद्वाज इति सप्तर्षयः स्मृताः ॥


title: महावाक्य

text: महावाक्य से उन उपनिषद वाक्यो का निर्देश है जो स्वरूप में लघु है, परन्तु बहुत गहन विचार समाये हुए है। प्रमुख उपनिषदों में से इन वाक्यो को महावाक्य माना जाता है -  उपनिषद के यह महावाक्य निराकार ब्रह्म और उसकी सर्वव्यापकता का परिचय देते हैं। यह महावाक्य उद्घोष करते हैं कि मनुष्य देह, इंद्रिय और मन का संघटन मात्र नहीं है, बल्कि वह सुख-दुख, जन्म-मरण से परे दिव्यस्वरूप है, आत्मस्वरूप है। आत्मभाव से मनुष्य जगत का द्रष्टा भी है और दृश्य भी। जहां-जहां ईश्वर की सृष्टि का आलोक व विस्तार है, वहीं-वहीं उसकी पहुंच है। वह परमात्मा का अंशीभूत आत्मा है। यही जीवन का चरम-परम पुरुषार्थ है।


title: महावाक्य

text: उपनिषद के ये महावाक्य मानव जाति के लिए महाप्राण, महोषधि एवं संजीवनी बूटी के समान हैं, जिन्हें हृदयंगम कर मनुष्य आत्मस्थ हो सकता है।


title: महावाक्य

text: कृष्ण यजुर्वेदीय उपनिषद "शुकरहस्योपनिषद " में महर्षि व्यास के आग्रह पर भगवान शिव उनके पुत्र शुकदेव को चार महावाक्यों का उपदेश 'ब्रह्म रहस्य' के रूप में देते हैं। वे चार महावाक्य ये हैं-


title: महावाक्य

text: इस महावाक्य का अर्थ है- 'प्रकट ज्ञान ब्रह्म है।' वह ज्ञान-स्वरूप ब्रह्म जानने योग्य है और ज्ञान गम्यता से परे भी है। वह विशुद्ध-रूप, बुद्धि-रूप, मुक्त-रूप और अविनाशी रूप है। वही सत्य, ज्ञान और सच्चिदानन्द-स्वरूप ध्यान करने योग्य है। उस महातेजस्वी देव का ध्यान करके ही हम 'मोक्ष' को प्राप्त कर सकते हैं। वह परमात्मा सभी प्राणियों में जीव-रूप में विद्यमान है। वह सर्वत्र अखण्ड विग्रह-रूप है। वह हमारे चित और अहंकार पर सदैव नियन्त्रण करने वाला है। जिसके द्वारा प्राणी देखता, सुनता, सूंघता, बोलता और स्वाद-अस्वाद का अनुभव करता है, वह प्रज्ञान है। वह सभी में समाया हुआ है। वही 'ब्रह्म' है।


title: महावाक्य

text: इस महावाक्य का अर्थ है- 'मैं ब्रह्म हूं।' यहाँ 'अस्मि' शब्द से ब्रह्म और जीव की एकता का बोध होता है। जब जीव परमात्मा का अनुभव कर लेता है, तब वह उसी का रूप हो जाता है। दोनों के मध्य का द्वैत भाव नष्ट हो जाता है। उसी समय वह 'अहं ब्रह्मास्मि' कह उठता है।


title: महावाक्य

text: इस महावाक्य का अर्थ है-'वह ब्रह्म तुम्हीं हो।' सृष्टि के जन्म से पूर्व, द्वैत के अस्तित्त्व से रहित, नाम और रूप से रहित, एक मात्र सत्य-स्वरूप, अद्वितीय 'ब्रह्म' ही था। वही ब्रह्म आज भी विद्यमान है। उसी ब्रह्म को 'तत्त्वमसि' कहा गया है। वह शरीर और इन्द्रियों में रहते हुए भी, उनसे परे है। आत्मा में उसका अंश मात्र है। उसी से उसका अनुभव होता है, किन्तु वह अंश परमात्मा नहीं है। वह उससे दूर है। वह सम्पूर्ण जगत में प्रतिभासित होते हुए भी उससे दूर है।


title: महावाक्य

text: इस महावाक्य का अर्थ है- 'यह आत्मा ब्रह्म है।' उस स्वप्रकाशित परोक्ष (प्रत्यक्ष शरीर से परे) तत्त्व को 'अयं' पद के द्वारा प्रतिपादित किया गया है। अहंकार से लेकर शरीर तक को जीवित रखने वाली अप्रत्यक्ष शक्ति ही 'आत्मा' है। वह आत्मा ही परब्रह्म के रूप में समस्त प्राणियों में विद्यमान है। सम्पूर्ण चर-अचर जगत में तत्त्व-रूप में वह संव्याप्त है। वही ब्रह्म है। वही आत्मतत्त्व के रूप में स्वयं प्रकाशित 'आत्मतत्त्व' है।


title: महावाक्य

text: अन्त में भगवान शिव शुकदेव से कहते हैं- 'हे शुकदेव ! इस सच्चिदानन्द- स्वरूप 'ब्रह्म' को, जो तप और ध्यान द्वारा प्राप्त करता है, वह जीवन-मरण के बन्धन से मुक्त हो जाता है।'


title: महावाक्य

text: भगवान शिव के उपदेश को सुनकर मुनि शुकदेव सम्पूर्ण जगत के स्वरूप परमेश्वर में तन्मय होकर विरक्त हो गये। उन्होंने भगवान को प्रणाम किया और सम्पूर्ण प्ररिग्रह का त्याग करके तपोवन की ओर चले गये।


title: वाचिक परम्परा

text: कथा, कहानी, लोकोक्ति, गान, भजन, कविता या अन्य मौखिक (अलिखित) साधनों द्वारा सांस्कृतिक तत्वों और परम्परा का संचार वाचिक परम्परा (oral tradition) कहलाती है। वाचित परम्परा के द्वारा विभिन्न समाज (किसी लेखन प्रणाली के बिना भी) वाचिक इतिहास, वाचिक साहित्य, वाचिक कानून तथा अन्य ज्ञान का एक पीढ़ी से दूसरी पीढ़ी में संचार करते आये हैं।


title: वाचिक परम्परा

text: अन्य संस्कृतियों की भांति ही भारतीय संस्कृति में वाचिक परम्परा ने महत्वपूर्ण भूमिका अदा की है। भारतीय काव्य किसी न किसी रूप में वाचिक संस्कार से अभी तक सुवसित है। कविता की वाचिकता अभी भी है और वह लोक में आदर भी पाती है। श्रुति की रक्षा इसी परम्परा से हुई।


title: मन्त्र

text: हिन्दू श्रुति ग्रंथों की कविता को पारम्परिक रूप से मंत्र कहा जाता है। उदाहरण के लिए ऋग्वेद संहिता में लगभग १०५५२ मंत्र हैं। ॐ स्वयं एक मंत्र है और ऐसा माना जाता है कि यह पृथ्वी पर उत्पन्न प्रथम ध्वनि है।


title: मन्त्र

text: इसका शाब्दिक अर्थ 'विचार' या 'चिन्तन' होता है । 'मंत्रणा', और 'मंत्री' इसी मूल से बने शब्द हैं । मन्त्र भी एक प्रकार की वाणी है, परन्तु साधारण वाक्यों के समान वे हमको बन्धन में नहीं डालते, बल्कि बन्धन से मुक्त करते हैं।


title: मन्त्र

text: काफी चिन्तन-मनन के बाद किसी समस्या के समाधान के लिये जो उपाय/विधि/युक्ति निकलती है उसे भी सामान्य तौर पर मंत्र कह देते हैं। "षडकर्णो भिद्यते मंत्र" (छः कानों में जाने से मंत्र नाकाम हो जाता है) - इसमें भी मंत्र का यही अर्थ है।


title: मन्त्र

text: परिभाषा: मंत्र वह ध्वनि है जो अक्षरों एवं शब्दों के समूह से बनती है। यह संपूर्ण ब्रह्माण्ड एक तरंगात्मक ऊर्जा से व्याप्त है जिसके दो प्रकार हैं - नाद (शब्द) एवं प्रकाश। आध्यात्मिक धरातल पर इनमें से शब्कोई भी एक प्रकार की ऊर्जा दूसरे के बिना सक्रिय नहीं होती। मंत्र मात्र वह ध्वनियाँ नहीं हैं जिन्हें हम कानों से सुनते हैं, यह ध्वनियाँ तो मंत्रों का लौकिक स्वरुप भर हैं।


title: मन्त्र

text: ध्यान की उच्चतम अवस्था में साधक का आध्यात्मिक व्यक्तित्व पूरी तरह से प्रभु के साथ एकाकार हो जाता है जो अन्तर्यामी है। वही सारे ज्ञान एवं 'शब्द' (ॐ) का स्रोत है। प्राचीन ऋषियों ने इसे "शब्द-ब्रह्म" की संज्ञा दी - वह शब्द जो साक्षात् ईश्वर है! उसी सर्वज्ञानी शब्द-ब्रह्म से एकाकार होकर साधक मनचाहा ज्ञान प्राप्त कर सकता है।


title: मन्त्र

text: ‘‘मननात त्रायते यस्मात्तस्मान्मंत्र उदाहृतः’’, अर्थात जिसके मनन, चिंतन एवं ध्यान द्वारा संसार के सभी दुखों से रक्षा, मुक्ति एवं परम आनंद प्राप्त होता है, वही मंत्र है। ‘‘मन्यते ज्ञायते आत्मादि येन’’ अर्थात जिससे आत्मा और परमात्मा का ज्ञान (साक्षात्कार) हो, वही मंत्र है। ‘‘मन्यते विचार्यते आत्मादेशो येन’’ अर्थात जिसके द्वारा आत्मा के आदेश (अंतरात्मा की आवाज) पर विचार किया जाए, वही मंत्र है। ‘‘मन्यते सत्क्रियन्ते परमपदे स्थिताःदेवताः’’ अर्थात् जिसके द्वारा परमपद में स्थित देवता का सत्कार (पूजन/हवन आदि) किया जाए-वही मंत्र है। ‘‘मननं विश्वविज्ञानं त्राणं संसारबन्धनात्। यतः करोति संसिद्धो मंत्र इत्युच्यते ततः।।’’ अर्थात यह ज्योतिर्मय एवं सर्वव्यापक आत्मतत्व का मनन है और यह सिद्ध होने पर रोग, शोक, दुख, दैन्य, पाप, ताप एवं भय आदि से रक्षा करता है, इसलिए मंत्र कहलाता है। ‘‘मननात्तत्वरूपस्य देवस्यामित तेजसः। त्रायते सर्वदुःखेभ्यस्स्तस्मान्मंत्र इतीरितः।।’’ अर्थात जिससे दिव्य एवं तेजस्वी देवता के रूप का चिंतन और समस्त दुखों से रक्षा मिले, वही मंत्र है। ‘‘मननात् त्रायते इति मंत्र’’ः अर्थात जिसके मनन, चिंतन एवं ध्यान आदि से पूरी-पूरी सुरक्षा एवं सुविधा मिले वही मंत्र है। ‘‘प्रयोगसमवेतार्थस्मारकाः मंत्राः’’ अर्थात अनुष्ठान और पुरश्चरण के पूजन, जप एवं हवन आदि में द्रव्य एवं देवता आदि के स्मारक और अर्थ के प्रकाशक मंत्र हैं। ‘‘साधकसाधनसाध्यविवेकः मंत्रः।’’ अर्थात साधना में साधक, साधन एवं साध्य का विवेक ही मंत्र कहलाता है। ‘‘सर्वे बीजात्मकाः वर्णाः मंत्राः ज्ञेया शिवात्मिकाः‘‘ अर्थात सभी बीजात्मक वर्ण मंत्र हैं और वे शिव का स्वरूप हैं। ‘‘मंत्रो हि गुप्त विज्ञानः’’ अर्थात मंत्र गुप्त विज्ञान है, उससे गूढ़ से गूढ़ रहस्य प्राप्त किया जा सकता है।


title: मन्त्र

text: मंत्र की उत्पत्ति भय से या विश्वास से हुई है। आदि काल में मंत्र और धर्म में बड़ा संबंध था। प्रार्थना को एक प्रकार का मंत्र माना जाता था। मनुष्य का ऐसा विश्वास था कि प्रार्थना के उच्चारण से कार्यसिद्धि हो सकती है। इसलिये बहुत से लोग प्रार्थना को मंत्र समझते थे।


title: मन्त्र

text: जब मनुष्य पर कोई आकस्मिक विपत्ति आती थी तो वह समझता था कि इसका कारण कोई अदृश्य शक्ति है। वृक्ष का टूट पड़ना, मकान का गिर जाना, आकस्मिक रोग हो जाना और अन्य ऐसी घटनाओं का कारण कोई भूत या पिशाच माना जाता था और इसकी शांति के लिये मंत्र का प्रयोग किया जाता था। आकस्मिक संकट बार-बार नहीं आते। इसलिये लोग समझते थे कि मंत्र सिद्ध हो गया। प्राचीन काल में वैद्य ओषधि और मंत्र दोनों का साथ-साथ प्रयोग करता था। ओषधि को अभिमंत्रित किया जाता था और विश्वास था कि ऐसा करने से वह अधिक प्रभावोत्पादक हो जाती है। कुछ मंत्रप्रयोगकर्ता (ओझा) केवल मंत्र के द्वारा ही रोगों का उपचार करते थे। यह इनका व्यवसाय बन गया था।


title: मन्त्र

text: मंत्र का प्रयोग सारे संसार में किया जाता था और मूलत: इसकी क्रियाएँ सर्वत्र एक जैसी ही थीं। विज्ञान युग के आरंभ से पहले विविध रोग विविध प्रकार के राक्षस या पिशाच माने जाते थे। अत: पिशाचों का शमन, निवारण और उच्चाटन किया जाता था। मंत्र में प्रधानता तो शब्दों की ही थी परंतु शब्दों के साथ क्रियाएँ भी लगी हुई थीं। मंत्रोच्चारण करते समय ओझा या वैद्य हाथ से, अंगुलियों से, नेत्र से और मुख से विधि क्रियाएँ करता था। इन क्रियाओं में त्रिशूल, झाड़ू, कटार, वृक्षविशेष की टहनियों और सूप तथा कलश आदि का भी प्रयोग किया जाता था। रोग की एक छोटी सी प्रतिमा बनाई जाती थी और उसपर प्रयोग होता था। इसी प्रकार शत्रु की प्रतिमा बनाई जाती थी और उसपर मारण, उच्चाटन आदि प्रयोग किए जाते थे। ऐसा विश्वास था कि ज्यों-ज्यों ऐसी प्रतिमा पर मंत्रप्रयोग होता है त्यों-त्यों शत्रु के शरीर पर इसका प्रभाव पड़ता जाता है। पीपल या वट वृक्ष के पत्तों पर कुछ मंत्र लिखकर उनके मणि या ताबीज बनाए जाते थै जिन्हें कलाई या कंठ में बाँधने से रोगनिवारण होता, भूत प्रेत से रक्षा होती और शत्रु वश में होता था। ये विधियाँ कुछ हद तक इस समय भी प्रचलित हैं। संग्राम के समय दुंदुभी और ध्वजा को भी अभिमंत्रित किया जाता था और ऐसा विश्वास था कि ऐसा करने से विजय प्राप्त होती है।


title: मन्त्र

text: ऐसा माना जाता था कि वृक्षों में, चतुष्पथों पर, नदियों में, तालाबों में और कितने ही कुओं में तथा सूने मकानों में ऐसे प्राणी निवास करते हैं जो मनुष्य को दु:ख या सुख पहुँचाया करते हैं और अनेक विषम स्थितियाँ उनके कोप के कारण ही उत्पन्न हो जाया करती हैं। इनका शमन करने के लिये विशेष प्रकार के मंत्रों और विविधि क्रियाओं का उपयोग किया जाता था और यह माना जाता था कि इससे संतुष्ट होकर ये प्राणी व्यक्तिविशेष को तंग नहीं करते। शाक्त देव और देवियाँ कई प्रकार की विपत्तियों के कारण समझे जाते थे। यह भी माना जाता था कि भूत, पिशाच और डाकिनी आदि का उच्चाटन शाक्त देवों के अनुग्रह से हो सकता है। इसलिये ऐसे देवों का मंत्रों के द्वारा आह्वान किया जाता था। इनकी बलि दी जाती थी और जागरण किए जाते थे।


title: मन्त्र

text: अपने शत्रु पर ओझा के द्वारा लोग मारण मंत्र का प्रयोग करवाया करते थे। इसमें मूठ नामक मंत्र का प्रचार कई सदियों तक रहा। इसकी विधि क्रियाएँ थीं लेकिन सबका उद्देश्य यह था कि शत्रु का प्राणांत हो। इसलिये मंत्रप्रयोग करनेवाले ओझाओं से लोग बहुत भयभीत रहा करते थे और जहाँ परस्पर प्रबल विरोध हुआ वहीं ऐसे लोगों की माँग हुआ करती थी। जब किसी व्यक्ति को कोई लंबा या अचानक रोग होता था तो संदेह हुआ करता था कि उस पर मंत्र का प्रयोग किया गया है। अत: उसके निवारण के लिये दूसरा पक्ष भी ओझा को बुलाता था और उससे शत्रु के विरूद्ध मारण या उच्चाटन करवाया करता था। इस प्रकार दोनों ओर से मंत्रयुद्ध हुआ करता था।


title: मन्त्र

text: जब संयोगवश रोग की शांति या शत्रु की मृत्यु हो जाती थी तो समझा जाता था कि यह मंत्रप्रयोग का फल है और ज्यों-ज्यों इस प्रकार की सफलताओं की संख्या बढ़ती जाती थी त्यों-त्यों ओझा के प्रति लागों का विश्वास द्दढ़ होता जाता था और मंत्रसिद्धि का महत्व बढ़ जाता था। जब असफलता होती थी तो लोग समझते थे कि मंत्र का प्रयोग भली भाँति नहीं किया गया। ओझा लोग ऐसी क्रियाएं करते थे जिनसे प्रभावित होकर मनुष्य निश्चेष्ट हो जाता था। क्रियाओं को इस समय हिप्नोटिज्म कहा जाता है।


title: मन्त्र

text: मंत्र, उनके उच्चारण की विधि, विविधि चेष्टाएँ, नाना प्रकार के पदार्थो का प्रयोग भूत-प्रेत और डाकिनी शाकिनी आदि, ओझा, मंत्र, वैद्य, मंत्रौषध आदि सब मिलकर एक प्रकार का मंत्रशास्त्र बन गया है और इस पर अनेक ग्रंथों की रचना हो गई है।


title: मन्त्र

text: मंत्रग्रंथों में मंत्र के अनेक भेद माने गए हैं। कुछ मंत्रों का प्रयोग किसी देव या देवी का आश्रय लेकर किया जाता है और कुछ का प्रयोग भूत प्रेत आदि का आश्रय लेकर। ये एक विभाग हैं। दूसरा विभाग यह है कि कुछ मंत्र भूत या पिशाच के विरूद्ध प्रयुक्त होते हैं और कुछ उनकी सहायता प्राप्त करने के हेतु। स्त्री और पुरुष तथा शत्रु को वश में करने के लिये जिन मंत्रों का प्रयोग होता है वे वशीकरण मंत्र कहलाते हैं। शत्रु का दमन या अंत करने के लिये जो मंत्रविधि काम में लाई जाती है वह मारण कहलाती है। भूत को उनको उच्चाटन या शमन मंत्र कहा जाता है।


title: मन्त्र

text: लोगों का विश्वास है कि ऐसी कोई कठिनाई, कोई विपत्ति और कोई पीड़ा नहीं है जिसका निवारण मंत्र के द्वारा नहीं हो सकता और कोई ऐसा लाभ नहीं है जिसकी प्राप्ति मंत्र के द्वारा नहीं हो सकती।


title: कर्मकाण्ड

text: कर्म काण्ड वैदिक कर्मकांड का तात्पर्य दक्षिणा के बदले में स्वामियों या धार्मिक ब्राह्मणों द्वारा दी जाने वाली अनुष्ठानिक सेवाओं से है । काल की देव:कोटी रीतियों का नाम है।


title: कपिल

text: कपिल प्राचीन भारत के एक प्रभावशाली मुनि थे। उन्हे प्राचीन ऋषि कहा गया है। इन्हें सांख्यशास्त्र (यानि तत्व पर आधारित ज्ञान) के प्रवर्तक के रूप में जाना जाता है जिसके मान्य अर्थों के अनुसार विश्व का उद्भव विकासवादी प्रक्रिया से हुआ है। कई लोग इन्हें अनीश्वरवादी मानते हैं लेकिन गीता में इन्हें श्रेष्ठ मुनि कहा गया है। कपिल ने सर्वप्रथम विकासवाद का प्रतिपादन किया और संसार को एक क्रम के रूप में देखा। "कपिलस्मृति"उनका धर्मशास्त्र है। ये भगवान विष्णु के अवतार हैं |


title: कपिल

text: संसार को स्वाभाविक गति से उत्पन्न मानकर इन्होंने संसार के किसी अति प्राकृतिक कर्ता का निषेध किया। सुख दु:ख प्रकृति की देन है तथा पुरुष अज्ञान में बद्ध है। अज्ञान का नाश होने पर पुरुष और प्रकृति अपने-अपने स्थान पर स्थित हो जाते हैं। अज्ञानपाश के लिए ज्ञान की आवश्यकता है अत: कर्मकाण्ड निरर्थक है। ज्ञानमार्ग का यह प्रवर्तन भारतीय संस्कृति को कपिल की देन है। यदि बुद्ध, महावीर जैसे नास्तिक दार्शनिक कपिल से प्रभावित हों तो आश्चर्य नहीं। आस्तिक दार्शनिकों में से वेदान्त, योग दर्शन और पौराणिक स्पष्ट रूप में सांख्य के त्रिगुणवाद और विकासवाद को अपनाते हैं। इस प्रकार कपिल प्रवर्तित सांख्य का प्रभाव प्राय: सभी दर्शनों पर पड़ा है।


title: कपिल

text: कपिल ने क्या उपदेश दिया, इस पर विवाद और शोध होता रहा है। तत्वसमाससूत्र को उसके टीकाकार कपिल द्वारा रचित मानते हैं। सूत्र छोटे और सरल हैं। इसीलिए मैक्समूलर ने उन्हें बहुत प्राचीन बतलाया। 8वीं शताब्दी के जैन ग्रं्न्थ 'भगवदज्जुकीयम्' में सांख्य का उल्लेख करते हुए कहा गया है– 'तत्वसमाससूत्र' में भी ऐसा ही पाठ मिलता है। साथ ही तत्वसमाससूत्र के टीकाकार भावागणेश कहते हैं कि उन्होंने टीका लिखते समय पंचशिख लिखित टीका से सहायता ली है। रिचार्ड गार्वे के अनुसार पंचशिख का काल प्रथम शताब्दी का होना चाहिए। अत: भगवज्जुकीयम् तथा भावागणेश की टीका को यदि प्रमाण मानें तो 'तत्वसमाससूत्र' का काल ईसा की पहली शताब्दी तक ले जाया जा सकता है। इसके पूर्व इसकी स्थिति के लिए सबल प्रमाण का अभाव है। सांख्यप्रवचनसूत्र को भी कुछ टीकाकार कपिल की कृति मानते हैं। कौमुदीप्रभा के कर्ता स्वप्नेश्वर 'सांख्यप्रवचनसूत्र' को पंचशिख की कृति मानते हैं और कहते हैं कि यह ग्रन्थ कपिल द्वारा निर्मित इसलिए माना गया है कि कपिल सांख्य के प्रवर्तक हैं। यही बात 'तत्वसमास' के बारे में भी कही जा सकती है। परन्तु सांख्यप्रवचनसूत्र का विवरण माधव के 'सर्वदर्शनसंग्रह' में नहीं है और न तो गुणरत्न में ही इसके आधार पर सांख्य का विवरण दिया है। अत: विद्वान् लोग इसे 14वीं शताब्दी का ग्रन्थ मानते हैं। लेकिन गीता (१०.२६) में इनका वर्णन आने से ये और प्राचीन लगते हैं।


title: कपिल

text: इनके समय और जन्मस्थान के बारे में निश्चय नहीं किया जा सकता। पुराणों तथा महाभारत में इनका उल्लेख हुआ है। कहा जाता है, प्रत्येक कल्प के आदि में कपिल जन्म लेते हैं। जन्म के साथ ही सारी सिद्धियाँ इनको प्राप्त होती हैं। इसीलिए इनको आदिसिद्ध और आदिविद्वान् कहा जाता है। इनका शिष्य कोई आसुरि नामक वंश में उत्पन्न वर्षसहस्रयाजी श्रोत्रिय ब्राह्मण बतलाया गया है। परम्परा के अनुसार उक्त आसुरि को निर्माणचित्त में अधिष्ठित होकर इन्होंने तत्वज्ञान का उपदेश दिया था। निर्माणचित्त का अर्थ होता है सिद्धि के द्वारा अपने चित्त को स्वेच्छा से निर्मित कर लेना। इससे मालूम होता है, कपिल ने आसुरि के सामने साक्षात् उपस्थित होकर उपदेश नहीं दिया अपितु आसुरि के ज्ञान में इनके प्रतिपादित सिद्धान्तों का स्फुरण हुआ, अत: ये 'आसुरि' के गुरु कहलाए। महाभारत में ये सांख्य के वक्ता कहे गए हैं। इनको अग्नि का अवतार और ब्रह्मा का मानसपुत्र भी पुराणों में कहा गया है। श्रीमद्भगवत के अनुसार कपिल विष्णु के पंचम अवतार माने गए हैं। कर्दम और देवहूति से इनकी उत्पत्ति मानी गई है। बाद में इन्होंने अपनी माता देवहूति को सांख्यज्ञान का उपदेश दिया जिसका विशद वर्णन श्रीमद्भगवत के तीसरे स्कन्ध में मिलता है।


title: कपिल

text: कपिलवस्तु, जहाँ बुद्ध पैदा हुए थे, कपिल के नाम पर बसा नगर था और सगर के पुत्र ने सागर के किनारे कपिल को देखा और उनका शाप पाया तथा बाद में वहीं गंगा का सागर के साथ संगम हुआ। इससे मालूम होता है कि कपिल का जन्मस्थान संभवत: कपिलवस्तु और तपस्याक्षेत्र गंगासागर था। इससे कम-से-कम इतना तो अवश्य कह सकते हैं कि बुद्ध के पहले कपिल का नाम फैल चुका था। यदि हम कपिल के शिष्य आसुरि का शतपथ ब्राह्मण के आसुरि से अभिन्न मानें तो कह सकते हैं कि कम-से-कम ब्राह्मणकाल में कपिल की स्थिति रही होगी। इस प्रकार 700 वर्ष ई.पू. कपिल का काल माना जा सकता है।


title: कपिल

text: सांख्यशास्त्र का उद्देश्य तत्वज्ञान के द्वारा मोक्ष प्राप्त करना है। ब्राह्मण ग्रंथों में यज्ञकर्म के द्वारा अपवर्ग की प्राप्ति बतलाई गई है। कर्मकाण्ड के विपरीत ज्ञानकाण्ड को महत्व देना सांख्य की सबसे बड़ी विशेषता है। उपनिषदों में ज्ञान को कर्म से श्रेष्ठ माना गया है। यद्यपि अधिकांश उपनिषदों में ब्रह्म को चरम सत्ता और संसार को उसी का परिणाम या विवर्त बतलाया गया है; तथापि कुछ उपनिषदों में, मुख्य रूप से श्वेताश्वतर उपनिषद में सांख्य के सिद्धांतों का प्रतिपादन मिलता है। परन्तु यह प्रतिपादन क्रमबद्ध रूप में नहीं है, केवल कुछ ऐसे सिद्धान्तों की ओर संकेत करता है जिसका आगे चलकर सांख्य सिद्धान्त में समावेश हो गया। कपिल को आदिसिद्ध अथवा सिद्धेश कहने का अर्थ यह है कि सभ्भवत: कपिल ने ही सर्वप्रथम ध्यान और तपस्या का मार्ग बतलाया था। उनके पहले कर्म ही एक मार्ग था और ज्ञान केवल चर्चा तक सीमित था। ज्ञान को साधना का रूप देकर कपिल ने त्याग, तपस्या एवं समाधि को भारतीय संस्कृति में पहली बार प्रतिष्ठित किया।


title: कपिल

text: सांख्य में प्रकृति और पुरुष ये दो तत्व माने गए हैं। प्रकृति को सत्व, रजस् और तमस् इन तीन गुणों से निर्मित कहा गया है। त्रिगुण की साम्यावस्था, प्रकृति और इनके वैषम्य से सृष्टि होती है। सृष्टि में कुछ नया नहीं है, सब प्रकृति से ही उत्पन्न है। संसार प्रकृति का परिणाम मात्र है। सत्कार्यवाद और परिणामवाद के प्रवर्तक के रूप में सांख्य की प्रसिद्धि है। पुरुष के संनिधि मात्र से प्रकृति में वैषम्य होने से सृष्टि होती है। प्रकृति जड़ है-पुरुष चेतन, प्रकृति कर्ता है-पुरुष निष्क्रिय। लँगड़े और अन्धे के संयोग की तरह पुरुष और प्रकृति का संयोग है। पुरुष चेतन है और अपना बिम्ब प्रकृति में देखकर अपने को ही कर्ता समझता है और इसी अज्ञान के बन्धन में पड़कर दु:ख भोगता है, मोह को प्राप्त होता है। जिस समय पुरुष को ज्ञान हो जाता है कि वह कर्ता नहीं है, निर्लिप्त, कूटस्थ साक्षी मात्र है, प्रकृति का नाटय उसके लिए समाप्त हो जाता है। अज्ञानजन्य कर्मबन्ध से मुक्त होकर अपने केवल रूप को जान लेना कैवल्य या मोक्ष है और यही परम पुरुषार्थ है। मुक्त होने पर मुक्त पुरुष के लिए प्रकृति महत्वहीन है परन्तु अन्य संसारी पुरुष के लिए वह सत्य है क्योंकि प्रकृति का नाश नहीं होता। यही कारण है कि सांख्य में नाना पुरुष माने गए हैं। पुराणों तथा 'सांख्यप्रवचनसूत्र' के अनुसार पुरुषों के ऊपर एक पुरुषोत्तम भी माना गया है। यह पुरुषोत्तम या ईश्वर पुरुष को मोक्ष देता है। परन्तु प्राचीनतम उपलब्ध सांख्य ग्रन्थ 'सांख्यकारिका' के अनुसार ईश्वर को सांख्य में स्थान नहीं है। स्पष्टत: कपिल भी निरीश्वरवादी थे, सेश्वर सांख्य (ईश्वरवादी सांख्य) का विकास बाद में हुआ।


title: कपिल

text: सांख्य में पचीस तत्व माने गए हैं। पुरुष, पुरुष की संनिधियुक्त प्रकृति से महत् या बुद्धि, बुद्धि से अहंकार, अहंकार से पाँच तन्मात्राएँ अथवा सूक्ष्म भूत और मन, पाँच तन्मात्राओं से पाँच ज्ञानेन्द्रियाँ, पाँच कर्मेद्रियाँ और पाँच स्थूलभूत उत्पन्न होते हैं। इनमें से प्रकृति किसी से उत्पन्न नहीं है, महत् अहंकार और तन्मात्राएँ, ये सात प्रकृति से उत्पन्न हैं और दूसरे तत्वों को उत्पन्न भी करते हैं। बाकी सोलह तत्व केवल उत्पन्न हैं, किसी नए तत्व को जन्म नहीं देते। अत: ये सोलह विकार माने जाते हैं, प्रकृति अविकारी है, महत् आदि सात तत्व स्वयं विकारी हैं और विकार उत्पन्न भी करते हैं।


title: वशिष्ठ

text: वशिष्ठ वैदिक काल के विख्यात ऋषि थे। वशिष्ठ एक सप्तर्षि हैं - यानि के उन सात ऋषियों में से एक जिन्हें ईश्वर द्वारा सत्य का ज्ञान एक साथ हुआ था और जिन्होंने मिलकर वेदों का दर्शन किया (वेदों की रचना की, ऐसा कहना अनुचित होगा क्योंकि वेद तो अनादि है)। उनकी पत्नी अरुन्धती है। वह योग-वासिष्ठ में राम के गुरु हैं। वशिष्ठ राजा दशरथ के राजकुल गुरु भी थे। वशिष्ठ ब्रम्हा के मानस पुत्र थे। त्रिकाल दर्शी तथा बहुत ज्ञान वान ऋषि थे। विश्वामित्र ने इनके 100 पुत्रों को मार दिया था, फिर भी इन्होंने विश्वामित्र को माफ कर दिया। सूर्य वंशी राजा इनकी आज्ञा के बिना कोई धार्मिक कार्य नही करते थे। त्रेता के अंत मे ये ब्रम्हा लोक चले गए थे । आकाश में चमकते सात तारों के समूह में पंक्ति के एक स्थान पर वशिष्ठ को स्थित माना जाता है। वशिष्ठ का विवाह दक्ष प्रजापति और प्रसूति की पुत्री उर्जा से हुआ था।


title: गुरु

text: मूलतः गुरु वह है जो ज्ञान दे। संस्कृत भाषा के इस शब्द का अर्थ शिक्षक और उस्ताद से लगाया जाता है। इस आधार पर व्यक्ति का पहला गुरु माता-पिता को माना जाता है। दूसरा गुरु शिक्षक होता है जो अक्षर ज्ञान करवाता है। उसके बाद कई प्रकार के गुरु जीवन में आते हैं जो बुनियादी शिक्षाएं देते हैं। कुछ ज्ञान या क्षेत्र के "संरक्षक, मार्गदर्शक, विशेषज्ञ, या गुरु" के लिए एक संस्कृत शब्द है। अखिल भारतीय परंपराओं में, गुरु एक शिक्षक से अधिक होता है।  संस्कृत में, गुरु का शाब्दिक अर्थ है अंधकार को दूर करने वाला।  परंपरागत रूप से, गुरु शिष्य (या संस्कृत में चेला) या छात्र के लिए एक श्रद्धेय व्यक्ति है, गुरु एक "परामर्शदाता के रूप में सेवा करता है, जो मूल्यों को ढालने में मदद करता है, अनुभवात्मक ज्ञान को उतना ही साझा करता है जितना कि शाब्दिक ज्ञान, जीवन में एक अनुकरणीय, एक प्रेरणादायक  स्रोत और जो एक छात्र के आध्यात्मिक विकास में मदद करता है"। हिन्दू तथा सिक्ख धर्म में गुरु का अर्थ धार्मिक नेताओं से भी लगाया जाता है। सिक्खों के दस गुरु थे। आध्यात्मिक ज्ञान कराने वाले गुरु का स्थान इन सबमें ऊपर माना गया है। हालांकि इस तथ्य को आधार बनाकर कई मौका परस्त कथित लालची गुरुओं ने इस महानतम गुरु की पदवी को बदनाम भी किया है जिनमें कई उजागर भी हो चुके हैं।


title: गुरु

text: अब सवाल उठता है असली अर्थात सच्चे गुरु की पहचान कैसे हो! हमारे पवित्र धर्मग्रंथों में सच्चे आध्यात्मिक गुरु की गुरु की पहचान बताई गई है।हम जानने की कोशिश करते हैं कि क्या कहते हैं हमारे सद्ग्रंथ सच्चे गुरु के बारे में।


title: गुरु

text: श्रीमद्भागवत गीता में सच्चे गुरु को तत्वदर्शी संत कहकर व्याख्या की गई है। गीता अध्याय 15 श्लोक 1 में स्पष्ट हैः-


title: गुरु

text: ऊर्धव मूलम् अधः शाखम् अश्वत्थम् प्राहुः अव्ययम्।


title: गुरु

text: छन्दासि यस्य प्रणानि, यः तम् वेद सः वेदवित् ।।


title: गुरु

text: अनुवाद: ऊपर को मूल (जड़) वाला, नीचे को तीनों गुण रुपी शाखा वाला उल्टा लटका हुआ संसार रुपी पीपल का वृक्ष जानो, इसे अविनाशी कहते हैं क्योंकि उत्पत्ति-प्रलय चक्र सदा चलता रहता है जिस कारण से इसे अविनाशी कहा है। इस संसार रुपी वृक्ष के पत्ते आदि छन्द हैं अर्थात् भाग (च्ंतजे) हैं। (य तम् वेद) जो इस संसार रुपी वृक्ष के सर्वभागों को तत्व से जानता है, (सः) वह (वेदवित्) वेद के तात्पर्य को जानने वाला है अर्थात् वह तत्वदर्शी सन्त है। जैसा कि गीता अध्याय 4 श्लोक 32 में कहा है कि परम अक्षर ब्रह्म स्वयं पृथ्वी पर प्रकट होकर अपने मुख कमल से तत्वज्ञान विस्तार से बोलते हैं।


title: गुरु

text: यजुर्वेद अध्याय 19 मंत्र 25, 26 में लिखा है कि पूर्ण गुरु वेदों के अधूरे वाक्यों अर्थात् सांकेतिक शब्दों व एक चौथाई श्लोकों को पूरा करके विस्तार से बताएगा व तीन समय की पूजा बताएगा। तत्वदर्शी सन्त वह होता है जो वेदों के सांकेतिक शब्दों को पूर्ण विस्तार से वर्णन करता है जिससे पूर्ण परमात्मा की प्राप्ति होती है वह वेद के जानने वाला कहा जाता है।


title: गुरु

text: कबीर जी ने सूक्ष्मवेद में कबीर सागर के अध्याय ‘‘जीव धर्म बोध‘‘ में पृष्ठ 1960 पर दिया है” :-


title: गुरु

text: गुरू के लक्षण चार बखाना, प्रथम वेद शास्त्र को ज्ञाना।।


title: गुरु

text: दुजे हरि भक्ति मन कर्म बानि, तीजे समदृष्टि करि जानी।।


title: गुरु

text: चौथे वेद विधि सब कर्मा, ये चार गुरू गुण जानों मर्मा।।


title: गुरु

text: अर्थात् कबीर जी ने कहा है कि जो सच्चा गुरू होगा, उसके चार मुख्य लक्षण होते हैं :-


title: गुरु

text: सब वेद तथा शास्त्रों को वह ठीक से जानता है।


title: गुरु

text: दूसरे वह स्वयं भी भक्ति मन-कर्म-वचन से करता है अर्थात् उसकी कथनी और करनी में कोई अन्तर नहीं होता।


title: गुरु

text: तीसरा लक्षण यह है कि वह सर्व अनुयाईयों से समान व्यवहार करता है, भेदभाव नहीं रखता।


title: गुरु

text: चौथा लक्षण यह है कि वह सर्व भक्ति कर्म वेदों के अनुसार करवाता है तथा अपने द्वारा करवाए भक्ति कर्मों को वेदों से प्रमाणित भी करता है।


title: गुरु

text: जिसमें संतत्व है वही संत है। ईश्वर ने अपनी बातों को लोगों तक समझाने के लिए, उन्हें सही रास्ते पर लाने के लिए, व्यक्ति का विकास कैसे हो, उसके चिंतन, शरीर, धन, ज्ञान का विकास कैसे हो, उसके लिए एक प्रतिनिधि परंपरा का प्रारंभ किया, यही संत अथवा गुरु परंपरा है।


title: गुरु

text: जो ईश्वर की भावनाएं होती हैं, जो ईश्वर की स्थापनाएं होती हैं, जो ईश्वर के सारे उद्देश्य होते हैं, ईश्वर जिन भावनाओं से जुड़ा होता है, जिन गुणों से जुड़ा होता है, जिन अच्छाइयों से जुड़ा होता है, वो सब संतों में होती हैं। संत के जीवन में समाज भी यही खोजता है कि संत में लोभ नहीं हो, कामना-हीनता हो।


title: ज्ञान

text: निरपेक्ष सत्य की स्वानुभूति ही ज्ञान है। यह प्रिय-अप्रिय, सुख-दु:ख इत्यादि भावों से निरपेक्ष होता है। इसका विभाजन विषयों के आधार पर होता है। विषय पाँच होते हैं - रूप, रस, गंध, शब्द और स्पर्श।


title: ज्ञान

text: ज्ञान लोगों के भौतिक तथा बौद्धिक सामाजिक क्रियाकलाप की उपज, संकेतों के रूप में जगत के वस्तुनिष्ठ गुणों और संबंधों, प्राकृतिक और मानवीय तत्त्वों के बारे में विचारों की अभिव्यक्ति है। ज्ञान दैनंदिन तथा वैज्ञानिक हो सकता है। वैज्ञानिक ज्ञान आनुभविक और सैद्धांतिक वर्गों में विभक्त होता है। इसके अलावा समाज में ज्ञान की मिथकीय, कलात्मक, धार्मिक तथा अन्य कई अनुभूतियाँ होती हैं। सिद्धांततः सामाजिक-ऐतिहासिक अवस्थाओं पर मनुष्य के क्रियाकलाप की निर्भरता को प्रकट किये बिना ज्ञान के सार को नहीं समझा जा सकता है। ज्ञान में मनुष्य की सामाजिक शक्ति संचित होती है, निश्चित रूप धारण करती है तथा विषयीकृत होती है। यह तथ्य मनुष्य के बौद्धिक कार्यकलाप की प्रमुखता और आत्मनिर्भर स्वरूप के बारे में आत्मगत-प्रत्ययवादी सिद्धांतों का आधार है। स्वाभाविक और सहज शब्दों में हम ज्ञान को इस प्रकार परिभाषित कर सकते हैं "अनुभव की अनुभूति ही ज्ञान कहलाता है।"


title: विश्वामित्र

text: विश्वामित्र वैदिक काल के विख्यात ऋषि (योगी) थे। ऋषि विश्वामित्र बड़े ही प्रतापी और तेजस्वी महापुरुष थे। ऋषि धर्म ग्रहण करने के पूर्व वे बड़े पराक्रमी और प्रजावत्सल नरेश थे !  विश्वमित्र जी को गायत्री मन्त्र का दृष्टांत हुआ।


title: विश्वामित्र

text: प्रजापति के पुत्र कुश, कुश के पुत्र कुशनाभ और कुशनाभ के पुत्र राजा गाधि थे। विश्वामित्र जी उन्हीं गाधि के पुत्र थे। विश्वामित्र शब्द विश्व और मित्र से बना है जिसका अर्थ है- सबके साथ मैत्री अथवा प्रेम। एक दिन राजा विश्वामित्र अपनी सेना को लेकर वशिष्ठ ऋषि के आश्रम में गये। विश्वामित्र जी उन्हें प्रणाम करके वहीं बैठ गये। वशिष्ठ जी ने विश्वामित्र जी का यथोचित आदर सत्कार किया और उनसे कुछ दिन आश्रम में ही रह कर आतिथ्य ग्रहण करने का अनुरोध किया। इस पर यह विचार करके कि मेरे साथ विशाल सेना है और सेना सहित मेरा आतिथ्य करने में वशिष्ठ जी को कष्ट होगा, विश्वामित्र जी ने नम्रतापूर्वक अपने जाने की अनुमति माँगी किन्तु वशिष्ठ जी के अत्यधिक अनुरोध करने पर थोड़े दिनों के लिये उनका आतिथ्य स्वीकार कर लिया।


title: विश्वामित्र

text: वशिष्ठ जी ने नंदिनी गौ का आह्वान करके विश्वामित्र तथा उनकी सेना के लिये छः प्रकार के व्यंजन तथा समस्त प्रकार के सुख सुविधा की व्यवस्था कर दिया। वशिष्ठ जी के आतिथ्य से विश्वामित्र और उनके साथ आये सभी लोग बहुत प्रसन्न हुये।


title: विश्वामित्र

text: नंदिनी गौ का चमत्कार देखकर विश्वामित्र ने उस गौ को वशिष्ठ जी से माँगा पर वशिष्ठ जी बोले राजन! यह गौ मेरा जीवन है और इसे मैं किसी भी कीमत पर किसी को नहीं दे सकता।


title: विश्वामित्र

text: वशिष्ठ जी के इस प्रकार कहने पर विश्वामित्र ने बलात् उस गौ को पकड़ लेने का आदेश दे दिया और उसके सैनिक उस गौ को डण्डे से मार मार कर हाँकने लगे। नंदिनी गौ ने क्रोधित होकर उन सैनिकों से अपना बन्धन छुड़ा लिया और वशिष्ठ जी के पास आकर विलाप करने लगी। वशिष्ठ जी बोले कि हे नंदिनी! यह राजा मेरा अतिथि है इसलिये मैं इसको शाप भी नहीं दे सकता और इसके पास विशाल सेना होने के कारण इससे युद्ध में भी विजय प्राप्त नहीं कर सकता। मैं स्वयं को विवश अनुभव कर रहा हूँ। उनके इन वचनोंको सुन कर नंदिनी ने कहा कि हे ब्रह्मर्षि! आप मुझे आज्ञा दीजिये, मैं एक क्षण में इस क्षत्रिय राजा को उसकी विशाल सेनासहित नष्ट कर दूँगी। और कोई उपाय न देख कर वशिष्ठ जी ने नंदिनी को अनुमति दे दी।


title: विश्वामित्र

text: आज्ञा पाते ही नंदिनी ने योगबल से अत्यंत पराक्रमी मारक शस्त्रास्त्रों से युक्त पराक्रमी योद्धाओं को उत्पन्न किया जिन्होंने शीघ्र ही शत्रु सेना को गाजर मूली की भाँति काटना आरम्भ कर दिया। अपनी सेना का नाश होते देख विश्वामित्र के सौ पुत्र अत्यन्त कुपित हो वशिष्ठ जी को मारने दौड़े। वशिष्ठ जी ने उनमें से एक पुत्र को छोड़ कर शेष सभी को भस्म कर दिया।


title: विश्वामित्र

text: अपनी सेना तथा पुत्रों के नष्ट हो जाने से विश्वामित्र बड़े दुःखी हुये। अपने बचे हुये पुत्र को राज सिंहासन सौंप कर वे तपस्या करने के लिये हिमालय की कन्दराओं में चले गये। कठोर तपस्या करके विश्वामित्र जी ने महादेव जी को प्रसन्न कर लिया ओर उनसे दिव्य शक्तियों के साथ सम्पूर्ण धनुर्विद्या के ज्ञान का वरदान प्राप्त कर लिया।


title: विश्वामित्र

text: इस प्रकार सम्पूर्ण धनुर्विद्या का ज्ञान प्राप्त करके विश्वामित्र बदला लेने के लिये वशिष्ठ जी के आश्रम में पहुँचे। उन्हें ललकार कर विश्वामित्र ने अग्निबाण चला दिया। वशिष्ठ जी ने भी अपना धनुष संभाल लिया और बोले कि मैं तेरे सामने खड़ा हूँ, तू मुझ पर वार कर। क्रुद्ध होकर विश्वामित्र ने एक के बाद एक आग्नेयास्त्र, वरुणास्त्र, रुद्रास्त्र, इन्द्रास्त्र तथा पाशुपतास्त्र एक साथ छोड़ दिया जिन्हें वशिष्ठ जी ने अपने मारक अस्त्रों से मार्ग में ही नष्ट कर दिया। इस पर विश्वामित्र ने और भी अधिक क्रोधित होकर मानवास्त्र, मोहनास्त्र, गान्धर्वास्त्र, जूंभणास्त्र, दारणास्त्र, वज्र, ब्रह्मपाश, कालपाश, वरुणपाश, पिनाक धनुष , दण्डास्त्र, पैशाचास्त्र , क्रौंचास्त्र, धर्मचक्र, कालचक्र, विष्णुचक्र, वायव्यास्त्र, मंथनास्त्र , कंकाल, मूसल, विद्याधर, कालास्त्र आदि सभी अस्त्रों का प्रयोग कर डाला। वशिष्ठ जी ने उन सबको नष्ट करके उन पर ब्रह्माण्ड अस्त्र छोड़ दिया। ब्रह्माण्ड अस्त्र के भयंकर ज्योति और गगनभेदी नाद से सारा संसार पीड़ा से तड़पने लगा। सब ऋषि-मुनि उनसे प्रार्थना करने लगे कि आपने विश्वामित्र को परास्त कर दिया है। अब आप ब्रह्माण्ड अस्त्र से उत्पन्न हुई ज्वाला को शान्त करें। इस प्रार्थाना से द्रवित होकर उन्होंने ब्रह्माण्ड अस्त्र को वापस बुलाया और मन्त्रों से उसे शान्त किया।


title: विश्वामित्र

text: इस प्रकार विचार करके वे अपनी पत्नी सहित दक्षिण दिशा की और चल दिये। उन्होंने तपस्या करते हुये अन्न का त्याग कर केवल फलों पर जीवनयापन करना आरम्भ कर दिया। उनकी तपस्या से प्रसन्न होकर ब्रह्मा जी ने उन्हें राजर्षि का पद प्रदान किया। इस पद को प्राप्त करके भी, यह सोचकर कि ब्रह्मा जी ने मुझे केवल राजर्षि का ही पद दिया महर्षि-देवर्षि आदि का नहीँ, वे दुःखी ही हुये। वे विचार करने लगे कि मेरी तपस्या अब भी अपूर्ण है। मुझे एक बार फिर से घोर तपस्या करना चाहिये।"


title: विश्वामित्र

text: इस बीच इक्ष्वाकु वंश में त्रिशंकु नाम के एक राजा हुये। त्रिशंकु सशरीर स्वर्ग जाना चाहते थे अतः इसके लिये उन्होंने वशिष्ठ जी अनुरोध किया किन्तु वशिष्ठ जी ने इस कार्य के लिये अपनी असमर्थता जताई। त्रिशंकु ने यही प्रार्थना वशिष्ठ जी के पुत्रों से भी की,जो दक्षिण प्रान्त में घोर तपस्या कर रहे थे। वशिष्ठ जी के पुत्रों ने कहा कि जिस काम को हमारे पिता नहीं कर सके तू उसे हम से कराना चाहता है। ऐसा प्रतीत होता है कि तू हमारे पिता का अपमान करने के लिये यहाँ आया है। उनके इस प्रकार कहने से त्रिशंकु ने क्रोधित होकर वशिष्ठ जी के पुत्रों को अपशब्द कहे। वशिष्ठ जी के पुत्रों ने रुष्ट होकर त्रिशंकु को चाण्डाल हो जाने का शाप दे दिया।


title: विश्वामित्र

text: शाप के कारण त्रिशंकु चाण्डाल बन गये तथा उनके मन्त्री तथा दरबारी उनका साथ छोड़कर चले गये। फिर भी उन्होंने सशरीर स्वर्ग जाने की इच्छा का परित्याग नहीं किया। वे विश्वामित्र के पास जाकर बोले अपनी इच्छा को पूर्ण करने का अनुरोध किया। विश्वामित्र ने कहा तुम मेरी शरण में आये हो। मैं तुम्हारी इच्छा अवश्य पूर्ण करूँगा। इतना कहकर विश्वामित्र ने अपने उन चारों पुत्रों को बुलाया जो दक्षिण प्रान्त में अपनी पत्नी के साथ तपस्या करते हुये उन्हें प्राप्त हुये थे और उनसे यज्ञ की सामग्री एकत्रित करने के लिये कहा। फिर उन्होंने अपने शिष्यों को बुलाकर आज्ञा दी कि वशिष्ठ के पुत्रों सहित वन में रहने वाले सब ऋषि-मुनियों को यज्ञ में सम्मिलित होने के लिये निमन्त्रण दे आओ।


title: विश्वामित्र

text: सभी ऋषि-मुनियों ने उनके निमन्त्रण को स्वीकार कर लिया किन्तु वशिष्ठ जी के पुत्रों ने यह कहकर उस निमन्त्रण को अस्वीकार कर दिया कि जिस यज्ञ में यजमान चाण्डाल और पुरोहित क्षत्रिय हो उस यज्ञ का भाग हम स्वीकार नहीं कर सकते। यह सुनकर विश्वामित्र जी ने क्रुद्ध होकर उन्हें कालपाश में बँध कर यमलोक जाने और सात सौ वर्षों तक चाण्डाल योनि में विचरण करने का शाप दे दिया और यज्ञ की तैयारी में लग गये।


title: विश्वामित्र

text: विश्वामित्र के शाप से वशिष्ठ जी के पुत्र यमलोक चले गये। वशिष्ठ जी के पुत्रों के परिणाम से भयभीत सभी ऋषि मुनियों ने यज्ञ में विश्वामित्र का साथ दिया। यज्ञ की समाप्ति पर विश्वामित्र ने सब देवताओं को नाम ले लेकर अपने यज्ञ भाग ग्रहण करने के लिये आह्वान किया किन्तु कोई भी देवता अपना भाग लेने नहीं आया। इस पर क्रुद्ध होकर विश्वामित्र ने अर्ध्य हाथ में लेकर कहा कि हे त्रिशंकु! मैं तुझे अपनी तपस्या के बल से स्वर्ग भेजता हूँ। इतना कह कर विश्वामित्र ने मन्त्र पढ़ते हुये आकाश में जल छिड़का और राजा त्रिशंकु शरीर सहित आकाश में चढ़ते हुये स्वर्ग जा पहुँचे। त्रिशंकु को स्वर्ग में आया देख इन्द्र ने क्रोध से कहा कि रे मूर्ख! तुझे तेरे गुरु ने शाप दिया है इसलिये तू स्वर्ग में रहने योग्य नहीं है। इन्द्र के ऐसा कहते ही त्रिशंकु सिर के बल पृथ्वी पर गिरने लगे और विश्वामित्र से अपनी रक्षा की प्रार्थना करने लगे। विश्वामित्र ने उन्हें वहीं ठहरने का आदेश दिया और वे अधर में ही सिर के बल लटक गये। त्रिशंकु की पीड़ा की कल्पना करके विश्वामित्र ने उसी स्थान पर अपनी तपस्या के बल से स्वर्ग की सृष्टि कर दी और नये तारे तथा दक्षिण दिशा में सप्तर्षि मण्डल बना दिया। इसके बाद उन्होंने नये इन्द्र की सृष्टि करने का विचार किया जिससे इन्द्र सहित सभी देवता भयभीत होकर विश्वामित्र से अनुनय विनय करने लगे। वे बोले कि हमने त्रिशंकु को केवल इसलिये लौटा दिया था कि वे गुरु के शाप के कारण स्वर्ग में नहीं रह सकते थे।


title: विश्वामित्र

text: इन्द्र की बात सुन कर विश्वामित्र जी बोले कि मैंने इसे स्वर्ग भेजने का वचन दिया है इसलिये मेरे द्वारा बनाया गया यह स्वर्ग मण्डल हमेशा रहेगा और त्रिशंकु सदा इस नक्षत्र मण्डल में अमर होकर राज्य करेगा। इससे सन्तुष्ट होकर इन्द्रादि देवता अपने अपने स्थानों को वापस चले गये।


title: विश्वामित्र

text: देवताओं के चले जाने के बाद विश्वामित्र भी ब्राह्मण का पद प्राप्त करने के लिये पूर्व दिशा में जाकर कठोर तपस्या करने लगे। इस तपस्या को भ़ंग करने के लिए नाना प्रकार के विघ्न उपस्थित हुए किन्तु उन्होंने बिना क्रोध किये ही उन सबका निवारण किया। तपस्या की अवधि समाप्त होने पर जब वे अन्न ग्रहण करने के लिए बैठे, तभी ब्राह्मण भिक्षुक के रूप में आकर इन्द्र ने भोजन की याचना की। विश्वामित्र ने सम्पूर्ण भोजन उस याचक को दे दिया और स्वयं निराहार रह गये। इन्द्र को भोजन देने के पश्चात विश्वामित्र के मन में विचार आया कि सम्भवत: अभी मेरे भोजन ग्रहण करने का समय नहीं आया है इसीलिये याचक के रूप में यह विप्र उपस्थित हो गया,मुझे अभी और तपस्या करना चाहिये। अतएव वे मौन रहकर फिर दीर्घकालीन तपस्या में लीन हो गये। इस बार उन्होंने प्राणायाम से श्वास रोक कर महादारुण तप किया। इस तप से प्रभावित देवताओं ने ब्रह्माजी से निवेदन किया कि भगवन्! विश्वामित्र की तपस्या अब पराकाष्ठा को पहुँच गई है। अब वे क्रोध और मोह की सीमाओं को पार कर गये हैं। अब इनके तेज से सारा संसार प्रकाशित हो उठा है। सूर्य और चन्द्रमा का तेज भी इनके तेज के सामने फीका पड़ गया है। अतएव आप प्रसन्न होकर इनकी अभिलाषा पूर्ण कीजिये।


title: विश्वामित्र

text: देवताओं के इन वचनों को सुनकर ब्रह्मा जी उन्हें ब्राह्मण की उपाधि प्रदान की किन्तु विश्वामित्र ने कहा कि हे भगवन्! जब आपने मुझे यह वरदान दिया है तो मुझे ओंकार, षट्कार तथा चारों वेद भी प्रदान कीजिये। प्रभो! अपनी तपस्या को मैं तभी सफल समझूँगा जब वशिष्ठ जी मुझे ब्राह्मण और ब्रह्मर्षि मान लेंगे।


title: विश्वामित्र

text: विश्वामित्र की बात सुन कर सब देवताओं ने वशिष्ठ जी का पास जाकर उन्हें सारा वृत्तान्त सुनाया। उनकी तपस्या की कथा सुनकर वशिष्ठ जी विश्वामित्र के पास पहुँचे और उन्हें अपने हृदय से लगा कर बोले कि विश्वामित्र जी! आप वास्तव में ब्रह्मर्षि हैं। मैं आज से आपको ब्राह्मण स्वीकार करता हूँ।


title: विश्वामित्र

text: वाल्मीकि रामायण में विश्वामित्र का यज्ञ


title: शतपथ ब्राह्मण

text: शतपथ ब्राह्मण शुक्ल यजुर्वेद का ब्राह्मणग्रन्थ है। समस्त ब्राह्मण-ग्रन्थों के मध्य शतपथ ब्राह्मण सर्वाधिक बृहत्काय है। ब्राह्मण ग्रन्थों में इसे सर्वाधिक प्रमाणिक माना जाता है।


title: शतपथ ब्राह्मण

text: शतपथ ब्राह्मण के आदि उपदेष्टा महर्षि याज्ञवल्क्य थे। इसमें सौ अध्याय तथा १४ काण्ड हैं। सौ अध्याय होने से ही सम्भवतः इसका शपतथ नाम पड़ा है। इसमें दर्शपौर्ण मास आदि सभी श्रौत यज्ञों के विधि विधानों की विस्तृत व्याख्या की गई है तथा यजुर्वेद को इस ब्राह्मण के ज्ञान के बिना समझना असम्भव ही है। इसके अन्तिम भाग का नाम ही वृहदारण्यक उपनिषद है जिसमें ब्रह्म विद्या का विशद् वर्णन है। यह यजुर्वेद का एक प्रकार का प्राचीन भाष्य है जो ज्ञान विज्ञान की सभी विधाओं को अपने अन्दर समेटे हुए है।


title: शतपथ ब्राह्मण

text: तैत्तिरीय ब्राह्मण की ही तरह शतपथ ब्राह्मण भी स्वराङ्कित है जिसे अनेक विद्वान इसकी प्राचीनता का द्योतक मानते हैं। भाषाई रूप से, शतपथ ब्राह्मण वैदिक संस्कृत की ब्राह्मण काल के बाद के हिस्से से संबंधित है (यानी लगभग 8 वीं से 6 वीं शताब्दी ईसा पूर्व, आयरन एज इंडिया)।


title: शतपथ ब्राह्मण

text: शतपथ ब्राह्मण, शुक्लयजुर्वेद की दोनों शाखाओं (माध्यान्दिन तथा काण्व) में उपलब्ध है। दोनों ही शाखाओं ही प्रतिपाद्य विषय-वस्तु समान है, केवल क्रम में कुछ भिन्नता है। विषय की एकरूपता की दृष्टि से माध्यन्दिन-शतपथ अधिक व्यवस्थित है। इसका एक अन्य वैशिष्ट्य यह है कि वाजसनेयि-संहिता के अठाहरवें अध्यायों की क्रमबद्ध व्याख्या इसके प्रथम नौ अध्यायों में मिल जाती है। केवल पिण्ड-पितृयज्ञ का वर्णन संहिता में दर्शपूर्णमास के अनन्तर है।


title: शतपथ ब्राह्मण

text: माध्यन्दिन शतपथ-ब्राह्मण में १४ काण्ड, १०० अध्याय, ४३८ ब्राह्मण तथा ७६२४ कण्डिकाएँ हैं।काण्व-शतपथ में १७ काण्ड, १०४ अध्याय, ४३५ ब्राह्मण तथा ६८०६ कण्डिकाएं हैं।


title: शतपथ ब्राह्मण

text: शुल्बसूत्रों की तरह शतपथ ब्राह्मण में भी यज्ञ की वेदियाँ तथा अन्य ज्यामितीय रचनाएँ बनाने की विधियाँ दी गयीं हैं।और यह समाज मे


title: शतपथ ब्राह्मण

text: सथपथ ब्राह्मण में शुक्ल यजर्वेद की बहुत सारी बातें बताई गई है जिसमें से यज्ञ हवन विधि , ज्ञानवर्धक बातें , पूजा विधि और जीवन जीने के भी उपाय बताए गए हैं। मनुष्य के जीवन में बहुत सारी समस्याओं का समाधान इस ग्रंथ में बताया गया है जिसको एक साधारण मनुष्य भी अपनाकर अपनी जीवन शैली बदलकर केवल इस भवसागर से मुक्ति पा सकता है, साथ ही साथ मोक्ष का भी उत्तराधिकारी बन सकता है।


title: तैत्तिरीय संहिता

text: तैत्तिरीय संहिता में ७ काण्ड, ४४ प्रपाठक, तथा ६३१ अनुवाक हैं जिसका वर्ण्यविषय यज्ञीय कर्मकाण्ड (पौरोडास, याजमान, वाजपेय, राजसूय इत्यादि नाना यागानुष्ठान) का विशद वर्णन है। वेदों के एकमात्र सर्वातिशायी भाष्यकार सायण तैत्तिरीय शाखा के ही अनुयायी थे और उन्होने सर्वप्रथम तैत्तिरीय संहिता पर ही अपना वैदुष्यपूर्ण भाष्य लिखा।


title: लगध

text: लगध ऋषि वैदिक ज्योतिषशास्त्र की पुस्तक वेदांग ज्योतिष के प्रणेता है। इनका काल १३५० ई पू माना जाता है। इस ग्रन्थ का उपयोग करके वैदिक यज्ञों के अनुष्ठान का समय निश्चित किया जाता था। इसे भारत में गणितीय खगोलशास्त्र पर आद्य कार्य माना जाता है। लगध ऋषि का एक प्रमुख नवोन्मेष तिथि (महीने का १/३०) का एक मानक समय मात्रक के रूप में का प्रयोग है। इन्होंने ऋग्वेद से सम्बन्धित आर्य ज्योतिष तथा यजुर्वेद से सम्बन्धित यजुष ज्योतिष की भी रचना की।


title: वेदाङ्ग ज्योतिष

text: आचार्य लगध मुनि का वेदांग ज्योतिष एक प्राचीन ज्योतिष ग्रन्थ है। इसके रचना के काल के बारे में बहुत मतभेद है। एक विचार के अनुसार इसका काल १३५० ई पू माना जाता है। अतः यह संसार का ही सर्वप्राचीन ज्याेतिष ग्रन्थ माना जा सकता है। यह ज्योतिष का आधार ग्रन्थ है।


title: वेदाङ्ग ज्योतिष

text: वेदांगज्योतिष कालविज्ञापक शास्त्र है। माना जाता है कि ठीक तिथि नक्षत्र पर किये गये यज्ञादि कार्य फल देते हैं अन्यथा नहीं। कहा गया है कि-